
ĮVADAS

Temos aktualumas. Kokybės vadybos sistemų kūrimas ir įgyvendinimas jau seniai tapo pripažinta būtinybe. ISO 9000 serijos standartai – tai viena svarbiausių kokybės užtikrinimo sistemų pasaulyje. Norint užtikrinti ilgalaikę verslo sėkmę, reikia sukurti efektyvią kokybės sistemą, kuri apimtų visą įmonės veiklą. Kokybės vadybos standartai yra aktualūs tuo, kad efektyvi kokybės vadybos sistema kuriama bei diegiama pagal ISO 9001:2000 serijos standartų reikalavimus. ISO 9000:2000 serijos standartai padeda visų tipų ir dydžių organizacijoms įgyvendinti ir taikyti rezultatyvias kokybės vadybos sistemas. 
Problema. Nemažai autorių  moksliniuose darbuose nagrinėja kokybės vadybos standartus bei atskleidžia poreikį diegti kokybės vadybos sistemas pagal šiuos standartus. Tačiau pasigendama nuoseklios metodikos, kaip ISO 9000 atitinkančią kokybės vadybos sistemą įdiegti Lietuvos pramonės įmonėse, kiek tai trunka, kokiu eiliškumu reikėtų atlikti diegimo darbus, kaip užtikrinti šių standartų diegimo sėkmę. Svarbiausia šiame darbe nagrinėjama problema yra kokybės vadybos standartų nepakankamai efektyvus bei mažai taikomas diegimas Lietuvos pramonės įmonėse. 
Tyrimo objektas – Lietuvos baldų pramonės įmonės. Darbe nagrinėjamas kokybės vadybos sistemos, atitinkančios LST EN ISO 9001 standarto reikalavimus, diegimas Lietuvos baldų pramonės įmonėse. Įmonėse įdiegta kokybės vadybos sistema įpareigoja siekti visuotinės kokybės vadybos, atitinkančios tarptautinius standartų reikalavimus ir įgyti atitinkamus sertifikatus. 

Darbo tikslas ir uždaviniai. Pagrindinis darbo tikslas – nustatyti, kaip efektyviai įdiegti kokybės vadybos standartą Lietuvos baldų pramonės įmonėse, kokią svarbą kokybė užima šioje pramonės šakoje. Taip pat išanalizuoti kokybės standartų diegimo procesus, pagrindines problemas, su kuriomis šiuose procesuose susiduria organizacijos, bei pateikti metodą, kuris padėtų Lietuvos pramonės įmonėms įgyvendinti ISO 9000 standartus mažesnėmis lėšomis, reikiamu laiku.

Numatytam tikslui pasiekti keliami šie uždaviniai:

1. Pateikti kokybės sampratą.

2. Atskleisti kokybės vadybos standartų diegimo tikslus bei esmę.
3. Nustatyti problemas diegiant kokybės vadybos standartą.

4. Išanalizuoti kokybės vadybos sistemos diegimo principus bei procesą.
5. Atlikti empirinius tyrimus Lietuvos baldų pramonės įmonėse kokybės vadybos standartų diegimo problemoms nustatyti.
6. Parengti modelį, kuris padėtų Lietuvos baldų pramonės įmonėms efektyviau įgyvendinti ISO 9000 serijos standartus.

7. Pateikti pasiūlymus kokybės vadybos standartų diegimo efektyvumui didinti.

Tyrimo metodai, kuriais remiantis bus įgyvendinti minėti uždaviniai:

1. Antrinių duomenų ir mokslinės literatūros studijos ir analizė.

2. Pirminių duomenų šaltinių analizė.

3. Anketinė apklausa.

4. Grafinis duomenų ir įtakos vaizdavimas.

Tyrimo hipotezė. Kokybės vadybos standartų efektyvus diegimas Lietuvos pramonės įmonėse neužtikrina darbo efektyvumo ir nepagerina veiklos rezultatų, jei veikla jose nėra nuolat tobulinama.

Pagrindiniai tyrimo etapai būtų šie :

1. Suformuluojama problema, hipotezė, tyrimo uždaviniai ir pagrindiniai tyrimo metodai.

2. Mokslinės literatūros analizė. Išskiriami pagrindiniai veiksniai, sąlygos ir aplinkybės, kurie apibūdinami.

3. Apibūdinami anketinės apklausos būdu atlikto tyrimo rezultatai.

4. Nustatoma mokslinės literatūros bei tyrimo rezultatų sąsaja bei pateikiamas kokybės vadybos standartų efektyvaus diegimo modelis.

5. Remiantis mokslinės literatūros bei tyrimų rezultatais formuluojamos galutinės išvados.
6. Remiantis trečiojoje baigiamojo darbo dalyje pateiktu modeliu, teikiami ir pagrindžiami siūlymai kokybės vadybos standartų efektyviam diegimui.
Darbo struktūra. Darbą sudaro trys pagrindinės dalys, sudarytos iš skyrių bei poskyrių. Pirmoji – teorinė darbo dalis skirta susipažinti su kokybės vadybos standartais ir jų diegimo principais bei procesais. Antroji – tiriamoji, analitinė dalis, kurioje analizuojama kokybės vadybos standartų diegimo specifika Lietuvos baldų pramonės įmonėse. Trečiojoje - projektinėje darbo dalyje pateikiamas kokybės vadybos standartų efektyvaus diegimo modelis Lietuvos baldų pramonės įmonėms. Be to, šis baigiamasis magistro darbas apima ir kitas esmines struktūrines magistrinio darbo dalis.
Darbo praktinė reikšmė. Šis darbas supažindina su kokybės sąvoka, kokybės vadybos standartų bei kokybės vadybos sistemos diegimo esme, principais, procesais bei problemomis. Šiame darbe pateikiamos kokybės vadybos standartų diegimo problemos Lietuvos baldų pramonės šakoje ir kokybės vadybos standartų efektyvaus diegimo modelis joms spręsti.
Pagrindiniai rezultatai. Atlikus teorinių aspektų analizę pateiktos įvairių autorių nuomonės apie kokybės sąvoką, kokybės vadybos standartų diegimo tikslus, esmę bei problemas, taip pat pagrindinius kokybės vadybos sistemos diegimo principus bei etapus. Atlikus empirinius tyrimus Lietuvos baldų pramonės įmonėse nustatytos pagrindinės kokybės vadybos standartų diegimo problemos. Remiantis atliktais teoriniais ir empiriniais tyrimais pateikiamas kokybės vadybos standartų diegimo modelis nagrinėjamoms problemoms spręsti.
1. PROBLEMOS FORMULAVIMAS

1.1. Temos aktualumas

ISO 9000 tampa vis populiaresnis standartas visame pasaulyje. Tarptautinės standartizacijos organizacijos duomenimis (2007 m.) sertifikuota net 951 486 įmonių.
Statistikos departamento duomenimis pažymėtina, kad 2009 metų pradžioje Lietuvoje yra 801 veikianti baldus gaminanti įmonė. Šias įmones galima suskirstyti pagal dydį (1 lentelė).
1 lentelė. Baldus gaminančių sertifikuotų įmonių skaičius Lietuvoje
	Įmonės tipas
	Baldus gaminančių įmonių skaičius
	Baldų įmonės sertifikavusios KVS

	Labai maža
	410
	0

	Maža
	281
	0

	Vidutinė
	86
	9

	Didelė
	24
	5

	Iš viso:
	801
	14


Lietuvos standartizacijos departamento duomenimis pažymėtina, kad 2009 m. gegužės 1 d. jau 922 Lietuvos įmonės buvo sertifikavusios kokybės vadybos sistemas. Pagal standartizacijos departamento duomenis, iš jų tik apie 14 Lietuvos baldų įmonių yra įsidiegusios kokybės vadybos sistemas, atitinkančias LST EN ISO 9001 standarto reikalavimus (1 lentelė).

Siekiant, kad tarp sertifikuotų įmonių aiškią vietą užimtų Lietuvos baldų pramonės įmonės, joms reikalingas kokybės vadybos standartų suvokimas bei aiškus diegimo modelis, kuris padėtų įdiegti ISO standartus mažesnėmis lėšomis, reikiamu laiku.
1.2.  Problemos aktualumas ir svarba
Kokybės vadybos standartų įdiegimas leidžia organizacijoms apibrėžti ir valdyti procesus, užtikrinančius produktų, tenkinančių vartotojų poreikius ir lūkesčius, sukūrimą ir pagaminimą. Kokybės vadybos sistema (KVS), paremta ISO 9000 standartais, sudaro galimybes vartotojų ir kitų suinteresuotų šalių patenkinimo gerinimui didinti. Ji suteikia organizacijoms ir vartotojams pasitikėjimą, kad teikiami produktai atitinka nustatytus reikalavimus. Tačiau tokios sistemos sukūrimas ir įdiegimas – aktuali kiekvienos organizacijos problema [4, p. 7].
Kokybės vadybos standartų įdiegimas Lietuvos pramonės įmonėse dažnai gali tapti gana sunkia užduotimi. Tokia sistema reikalauja didžiulės vadovybės motyvacijos. Be to, organizacija turi turėti arba galėti įsigyti reikalingų techninių bei personalo išteklių. Lietuvos pramonės įmonėse ISO 9000 standartų suprojektavimas, pasiekimas ir išlaikymas gali pareikalauti didžiulių pastangų .
Nemažai autorių  moksliniuose darbuose nagrinėja kokybės vadybos standartus bei atskleidžia poreikį diegti kokybės vadybos sistemas pagal šiuos standartus. Tačiau pasigendama nuoseklios metodikos, kaip ISO 9000 atitinkančią kokybės vadybos sistemą įdiegti Lietuvos pramonės įmonėse, kiek tai trunka, kokiu eiliškumu reikėtų atlikti diegimo darbus, kaip užtikrinti šių standartų diegimo sėkmę [22, p. 52]. 
2. KOKYBĖS VADYBOS STANDARTŲ DIEGIMO TEORINIŲ ASPEKTŲ ANALIZĖ 
2.1. Kokybės samprata

Yra pateikiama be galo daug kokybės sąvokų, todėl pateiksiu keletą autorių teiginių.

A. Čereška teigia, kad analizuojant šio žodžio prasmę matoma, kad ji nevienareikšmė. Tai išryškėja lyginant šio žodžio vartojimo kontekstą. Viena, kai jis vartojamas buitinėje kalboje, visai kas kita, kai jį vartoja mokslininkai arba praktikai, gvildenantys kokybės klausimus.

Kai girdime sakant Aukštos kokybės gaminys, įsivaizduojame ypač gerai pagamintą, puikų produktą. Tarybiniais laikais kokybiška prekė buvo laikoma prekė, atitikusi standartus. Tačiau standartai yra netobuli, greitai sensta, yra sudaromi žmonių, turinčių savo nuomonę. Toks kokybės supratimas netinkamas rinkos sąlygomis. 

Išsiaiškinus, kas yra kokybė ir kaip ją galima identifikuoti, kyla labai svarbus klausimas – kaip užtikrinti aukštą paslaugų ir gaminių kokybę. 

Siekdamos užtikrinti aukštą kokybę visos kompanijos turi laikytis kokybės strategijos. Ji visų pirma užtikrina tam tikros filosofijos įdiegimą. 

Strategijos esmė – prioritetą teikti klientams, kurie yra kokybės kriterijai. Tai reiškia, kad priimant bet kokį sprendimą turi būti atsižvelgiama į kliento poreikius. 

Efektyviam kokybės valdymui didelę reikšmę turi procesų koncentracija. Procesu galima įvardyti bet kokią organizuotą veiklą. Pagamintos produkcijos ar paslaugos kokybė priklauso nuo atskirų procesų ir jų tarpusavio sąveikos [8, p. 9].

Daugelis autorių pateikia skirtingas kokybės formuluotes, nes kiekvienas žmogus kokybę įsivaizduoja savaip, todėl pateiksiu keletą kokybės sąvokų.

Barczyk, C. C. teigia, kad kokybė yra vartotojo lūkesčių atitikimas ir/ar viršijimas. Tai tas, ko laukiama iš gaminio ar paslaugos, kuriuos vartotojas perka. Kokybė nėra tai, ką vartotojai turėtų pirkti ar mokėti už tai pinigus. Jie jau yra užmokėję už ją, t. y. už gaminį ar paslaugą, kurią jie pirko. Vartotojai turėtų gauti kokybiškas prekes ar paslaugas, kurios įteikiamos jiems pačiu pirkimu [5, p. 84].

Kokybė:

· specifikacijų atitikimas. Kokybė apibrėžiama kaip santykinis ydų nebuvimas;

· vartotojo reikalavimų tenkinimas. Kokybės lygis yra vartotojo pasitenkinimo gaminio parametrais ir ypatybėmis lygis. 

Juranas kokybę apibūdina, kaip tinkamumą tikslui ir naudojimui. Šis mokslininkas glaustai apibrėžia kokybę kaip „tikimą vartoti“, kuris reiškia ir ydų nebuvimą, ir daugybę elementų, reikalingų visapusiškoms vartotojo reikmėms (pvz., atlikimas, grožis , atsparumas, tikimas reikalui) tenkinti. Toliau jis nurodo du „tikimo vartoti“ parametrus: projekto kokybę ir atitikimo lygį [5, p. 21-20].

Šiuos du parametrus aprašo vienodai Barczyk C. C. ir Jurkauskas A. Jie pritaria Jurano nuomonei, todėl teigia, kad atitikimo lygis yra labai svarbus, tačiau be projekto kokybės negarantuosi verslumo.

Projekto kokybė suprantama kiek plačiau. Kaip projekto kokybės lygis traktuojami ir kiti nuo projekto priklausantys vartotojo tenkinimo elementai, pavyzdžiui, atsparumas, patvarumas, taisymo ar vartojimo patogumas, santykinė kaina (ir, panašiai mąstant toliau, projekto realizavimo lengvumas).

Nors atitikimo lygis ir labai svarbus, vien atitikimas negarantuoja verslumo. Nesunku įsivaizduoti „tobulą“ (be trūkumų) gaminį, kurio niekas nepageidauja. Išties tai būtų daugiau besaikis projekto kokybės ištobulinimas, negu tas atitikimo lygis, kuriuo pasižymi dauguma japonų gaminių patobulinimų, padarytų per pastarąjį dešimtmetį. 

Nepaisant kokybės ir lygio apibrėžimų tikslumo: kokybė, lygis ir tenkinimas galutinai nustatomi tada, kai vartotojas suvokia bendrąją gaminio vertę ar jo tikimą vartoti konkurencijos požiūriu [5, p. 20; 10, p. 11].

V. Dikavičius kokybę apibrėžia kaip visumą gaminio savybių, visiškai tenkinančių vartotojo specifinius poreikius duotame visuomenės vystymosi etape [9, p. 4].

ISO 9000:2000 standartas pateikia naują kokybės sampratą: kokybė – turimųjų charakteristikų visumos atitikties reikalavimams laipsnis. Neatitiktis yra reikalavimų neįvykdymas [16, p. 14].

Pasak P. Vanago standarte pažymima, kad terminas „kokybė“ gali būti vartojamas su tokiais būdvardžiais: „bloga“, „gera“, „puiki“, „turima“, priešingai nei „priskirta“, reiškia kažko ypač pastovią charakteristiką (LST EN ISO 9000:2000) [36, p. 17].

Daugelis autorių, tokių kaip: P.Vanagas, D. Pociūtė, A. Jurkauskas vadovaujasi Davido Garvino požiūriais į kokybę, kurie plačiai taikomi iki šių dienų. Taip pat autorių: R. Pirsing, L. Abbott, J. M. Jencen, W. E. Deming, P. B. Crosby, H. L. Gillmore mintys siejasi su D. Garvino požiūriais į kokybę.

2.2. Kokybės vadybos standartai
Pradėkime nuo klausimo, kas tai yra ISO. Tai yra tarptautinė standartų organizacija (International Standartization Organization), kuri yra pasaulinė nacionalinių komitetų ISO narių federacija. ISO – nacionalinių standartų institutų tinklas su centrine būstine Ženevoje (Šveicarijoje), kuri koordinuoja ir išleidžia (spausdina) užbaigtus standartus. Tarptautinius standartus paprastai rengia ISO tarptautiniai komitetai [9, p. 97; 36, p. 343].

Lietuvos standartai žymimi nuorodiniais žymenimis, kurių pradžioje yra santrumpa LST. Po raidžių rašomas standarto numeris, kuris sudarytas iš skaitmenų, toliau dedamas dvitaškis ir rašomi metai, kuriais buvo išleistas standartas. Pavyzdžiui, LST 1510:1999, LSY – santrumpa, 1510 – standarto numeris, 1999 metai. Kai kurių standartų žymuo turi keletą papildomų raidžių, tokių kaip EN arba ISO, kurios reiškia, jog tai yra Europos arba tarptautinis standartas [27, p. 38].
Tarptautiniai kokybės vadybos standartai įteisinti Europos sąjungoje, suteikiant jiems EN žymenį. 1995 m. jie buvo išversti į lietuvių kalbą ir įteisinti Lietuvos nacionaliniais standartais – LST. Taigi Lietuvoje vartojamų kokybės vadybos tarptautinių standartų visas pavadinimas yra LST EN ISO. 

ISO 9000 yra kokybės vadybos standartų šeima, įtraukianti virš 10 įvairių standartų [21, p. 97]. Šiuo metu į lietuvių kalbą yra išversti ir kaip nacionaliniai priimti keturi pagrindiniai ISO 9000:2000 serijos standartai [12, p. 180]. Kiekviename iš šių standartų pateikti šie dalykai:

· LST EN ISO 9000:2007 aprašo kokybės vadybos sistemų pagrindus ir apibrėžia kokybės vadybos sistemų terminus [16].

· LST EN ISO 9001:2008 nustato reikalavimus, skirtus kokybės vadybos sistemoms, kai organizacijai reikia įrodyti, kad ji sugeba nuolat tiekti produktus, atitinkančius vartotojo ir atitinkamų privalomųjų reglamentų reikalavimus, siekti visapusiškai patenkinti vartotojus [17].

· LST EN ISO 9004:2001 pateikia rekomendacijas kokybės vadybos sistemos rezultatyvumui ir veiksmingumu didinti, visapusiškai patenkinti vartotojus ir kitas suinteresuotąsias šalis [18].

· LST EN ISO 19011:2003 pateikia rekomendacijas kokybės ir aplinkos apsaugos vadybos sistemų auditams atlikti [15].

A. Jurkausko nuomone ISO 9000 – tai bendrasis, sąlyginis tarptautinių standartų, susijusių su kokybės sistemomis, grupės pavadinimas. Beje, dažniausiai vietoj žodžio grupė, vartojamas žodis serija [10, p. 140–141]. P. Vanagas siūlo, kad kokybės vadybos standartų grupė pradėta vadinti standartų šeima, nes ISO 9000 serija turėtų tilpti į 9000 rėmus. Tuo tarpu kai kurie šios grupės standartai įeina į 10000, 11000, 13000 skaičių rėmus. Taigi geriau šiuo atveju vietoj sąvokos „serija“ siūlo vartoti sąvoką standartų „šeima“ [36, p. 345].

2.3. ISO 9000 serijos standartai

2.3.1. ISO 9000 serijos standartų istorija

Tarptautinė standartizacijos organizacija įkurta 1946 metais 25 šalyse ir pavadinta ISO. Tarptautinės standartizacijos organizacijos duomenimis šiuo metu ISO jungia nacionalines standartizacijos įstaigas maždaug iš 161 šalių. Lietuvos standartizacijos departamentas yra šios organizacijos narys korespondentas. ISO centrinis sekretoriatas, kuris koordinuoja tarptautinių standartų darbus, yra įsikūręs Ženevoje. Bendradarbiavimas su Tarptautine standartizacijos organizacija kiekvienai šaliai suteikia galimybę naudotis ekonomiškai išsivysčiusių šalių moksliniu – techniniu bei gamybiniu patyrimu. Tarptautinius standartus dažniausiai kuria išsivysčiusių šalių specialistai [9, p. 97].

ISO 9000 serija, yra viena sėkmingiausių standartų serijų Tarptautinės standartizacijos organizacijos ISO istorijoje, bei labiausiai paplitusi (ypač Vakarų Europoje ir JAV). Dėl jos ISO tapo žinoma ne tik specialistams, tiesiogiai susijusiems su technikos standartais, bet ir platesnei verslo visuomenei.

Pirmoji ISO 9000 serijos redakcija išleista 1987 metais [31, p. 80]. Šios serijos standartuose buvo keliami reikalavimai kokybės užtikrinimui. Vėliau įsivyravo tendencija, kad kokybė turi būti grindžiama ne vien kokybės užtikrinimu, bet ir nuolatinio gerinimo koncepcija. 

1994 metais išleista antroji ISO 9000 serijos redakcija, kuri lyginant su pirmąja yra pakoreguota – joje „įmontuotas“ nuolatinio tobulinimo mechanizmas.

Trečioji serijos redakcija įsigaliojo 2000 metais, kur nuolatinio gerinimo mechanizmas yra dar ryškesnis ir pagrįstas Demingo kokybės ratu, arba, kitaip vadinamu, vadybos ciklu: „planuok – daryk – tikrink – veik“ [1, p. 14–15].

1987 ir 1994 metų ISO 9000 serijos standartų struktūra orientuota į funkcinį organizacijos veiklos aprašymą. 2000 metų standartai reikalauja, kad organizacijos veikla būtų reglamentuojama ne pagal funkcinį, o pagal procesinį valdymą [19, p. 77].

P. Vanagas tvirtina, kad 2000 metų versijos standartai anuliuoja ir pakeičia netekusius galios 1994 m. redakcijos standartus. ISO 9000 seriją sudarančius kokybės sistemos standartus ir jų kitimą atitinkamais metais P. Vanagas pavaizduoja schematiškai (1 pav.) [36, p. 345].

1 pav. ISO 9000 kokybės vadybos standartų sudėties evoliucija (P. Vanagas, 2004, p. 346)
Remiantis standartizavimo principais, visi standartai ne rečiau kaip kartą per penkerius metus turi būti atnaujinami. Iš 1 paveikslo matyti, kad paskutinį kartą ISO 9000 serijos standartai atnaujinti 2000 metais, todėl ši nauja versija žymima ISO 9000:2000. 

2.3.2. ISO 9000 serijos standartų sudėtis
Kaziliūnas teigia, kad diegiant kokybės vadybos sistemas, svarbiausi yra standartai LST EN ISO 9001:2001 ir LST EN ISO 9004:2001. Jie taikomi poromis. Jų skyrių ir poskyrių pavadinimai tarpusavyje suderinti. Šiuos standartus sudaro įvadas ir 8 skyriai:

1. Taikymo sritis;

2. Normatyvinės nuorodos;

3. Terminai ir apibrėžimai;

4. Kokybės vadybos sistema;

5. Vadovybės pareigos;

6. Išteklių valdymas;

7. Produktų realizavimas;

8. Matavimas, analizė, gerinimas.

Diegiant kokybės vadybos sistemą, turi būti taikomi visi ISO 9001 standarto reikalavimai. Išimtiniais atvejais gali būti netaikomi 7 skyriaus (produkto realizavimas) kai kurių punktų reikalavimai, tai:

· Projektavimas ir tobulinimas;

· Nustatymas ir atsekamumas;

· Kliento turtas;

· Matavimo ir stebėsenos prietaisų valdymas.

Šias išimtis galima taikyti tada, kai jos neturi įtakos organizacijos sugebėjimui arba atsakomybei tiekti produktą, atitinkantį vartotojo ir privalomųjų reglamentų reikalavimus. Bet kurio punkto netaikymo atveju standarte reikalaujama išsamaus paaiškinimo ir pagrindimo. Išimtis gali pateisinti:

· Organizacijos pobūdis;

· Produkto pobūdis.

Organizacijos kokybės vadybos sistema nebūtinai turi apimti visus jos produktus. Kokybės vadybos sistema gali apimti tik dalį organizacijos produktų, tačiau tai turi būti aiškiai apibrėžta kokybės vadove ir suprantamai pateikta klientams [12, p. 180–182].
Atskiruose standartų skyriuose išdėstytos rekomendacijos ir reikalavimai suformuoja vientisą kokybės vadybos sistemą, kurios modelis pavaizduotas 2 paveiksle. Schemoje pateiktas kokybės vadybos sistemos bendrasis procesų tarpusavio sąveikos modelis bendrais bruožais taip pat atspindi kai kuriuos iš aštuonių kokybės vadybos principų (orientacija į klientą, lyderiavimas, procesų, sistemos, faktais pagrįstų sprendimų, nuolatinio gerinimo).

2 pav. Procesais pagrįstas kokybės vadybos sistemos modelis (ISO 9001:2008, 2008, p. 8)
Plačios rodyklės viduriniame rate vaizduoja sistemos pagrindinių elementų sąveiką: vadovybės atsakomybės (ISO 9001:2000, 5 skyrius), apimančios įmonės vadovybės kompetencijai priskiriamų kokybės nuostatų organizacijoje formavimą ir jų įgyvendinimo užtikrinimą, išteklių vadybos (6 skyrius), apimančios išteklių poreikio kokybei pasiekti nustatymą ir aprūpinimą atitinkamais ištekliais, ir toliau – tų išteklių naudojimą vykdant produkto realizavimo procesus (7 skyrius) – kliento poreikių ir lūkesčių nustatymą, jų pavertimą konkrečiais reikalavimais, pagal kuriuos gaminamas ir pateikiamas klientą patenkinantis produktas. Paskutinis šio rato etapas – matavimai, analizė ir gerinimas (8 skyrius) teikia informaciją apie produkto ir procesų atitikimą, kliento patenkinimą ir kitą informaciją apie procesus. Ratas baigiasi ties vadovybės pareigomis (5 skyrius), tarp kurių yra ir kokybės vadybos sistemos analizė bei sistemos gerinimo inicijavimas. Rato atšaka į viršų – į nuolatinį kokybės vadybos sistemos gerinimą – vaizduoja, kad remiantis turima informacija apie sistemos veikimą, reikia nuolat didinti jos rezultatyvumą.

Kitas ratas (klientas ir jo reikalavimai – gavinys – produkto realizavimas –produktas/rezultatas – klientas ir jo patenkinimas – analizė – vadovybės pareigos – klientas) vaizduoja klientų (ir kitų suinteresuotų šalių) vaidmens svarbą. Šis vaidmuo nėra ribojamas vien įeitinų reikalavimų nustatymu. Grįžtamoji informacija iš klientų (ir kitų suinteresuotų šalių) yra ypač svarbi nustatant gerinimo poreikį ir galimybes.

Pagrindiniuose ISO 9000 standartuose pateiktos labai apibendrintai išdėstytos rekomendacijos ir reikalavimai kokybės vadybos sistemoms (kadangi jos gali būti naudojamos bet kurioje pramonės, verslo, ūkio srityje). Tačiau standartuose nepateikta konkrečių būdų ir priemonių kokybės vadybos sistemai įgyvendinti. Kiekviena įmonė turi pasirinkti sau priimtiniausius sistemos įgyvendinimo būdus ir pritaikyti juos savo veiklos pobūdžiui ir specifikai [13, p. 92].
Pociūtė teigia, kad standartuose pateikiami reikalavimai, keliami standartų sandarai, pavyzdžiui gaminio standarto sandara turi būti tokia: pavadinimas, taikymo sritis, terminai ir apibrėžimai, žymenys ir sutrumpinimai, klasifikacija, pagrindiniai parametrai ir (arba) matmenys, techniniai reikalavimai, priėmimas, bandinių atranka, bandymų būdai, gabenimas ir laikymas, naudojimas, gamintojo garantijos, privalomieji priedai, informaciniai priedai [27, p. 38].

2.3.3. ISO 9000 serijos standartų diegimo tikslai ir esmė

A. Kaziliūnas tvirtina, kad ISO 9000:2000 serijos standartų tikslas – padėti visų tipų ir dydžių Lietuvos organizacijoms įgyvendinti ir taikyti rezultatyvias kokybės vadybos sistemas [12, p. 180].

P. Vanagas teigia, jog kokybės vadybos sistemos, atitinkančios ISO 9000 serijos standartų reikalavimus, kuriamos ir įgyvendinamos siekiant šių dviejų pagrindinių tikslų:

· Įrodyti pirkėjui (vartotojui), kad tiekiami jam produktai visada tenkins jo reikalavimus. To garantas – sertifikuota kokybės vadybos sistema;

· Pagerinti veiklos kokybę, reglamentuojant ją procedūromis, instrukcijomis, standartais ir kitais dokumentais.

Pirmasis tikslas siejasi su formalia kokybės sistemos įgyvendinimo savybe, t.y. su sertifikatu, įgyjamu, įdiegus kokybės vadybos sistemą.

Žymiai svarbesnis yra antrasis kokybės sistemų įgyvendinimo tikslas – pagerinti organizacijos veiklos kokybę. Tai teikia didžiulę naudą. Sertifikuotų kokybės vadybos sistemų įgyvendinimo motyvacijos ir efektyvumo tyrimai parodė, kad Lietuvoje sistemos dažniausiai įgyvendinamos vartotojų poreikių patenkinimui ir konkurencingumui gerinti. Kokybės vadybos sistemų įgyvendinimas padeda sumažinti neatitiktinių produktų, vartotojų skundų skaičių, sudaro sąlygas geriau dirbti, gerina bendravimą, komandinį darbą [36, p. 377–378].
C. C. Barczyk teigimu ISO 9000 tikslas – „užtikrinti, jog gamybininko gaminys yra tiksliai toks pat, koks buvo vakar ir bus rytoj“ ir kad „prekės bus gaminamos tuo pačiu kokybės lygiu net tada, kai darbuotojai bus pakeisti nauja darbininkų grupe“. ISO 9000 standartas garantuoja vartotojams, kad bendrovė, su kuria jie nori turėti verslo reikalų, įdiegė kokybės sistemą, kurią įvertino ir patvirtino nepriklausomi auditoriai. ISO sertifikatu pabrėžiamos procedūros, dokumentai ir gamybos kontrolės procesai. Tai užtikrina ir tiekėjus, ir vartotojus, jog prognozuojamas lygis atitinka sutarties reikalavimus [5, p. 88].

J. Ruževičius mano, kad kokybės sistemas diegia dėl išorinių ir vidinių motyvų. Vienas iš jų – įgyti tarptautiniu mastu pripažįstamą kokybės savianalizės proceso modelį bei gauti trečiosios šalies kokybės sertifikatą. Ruževičiaus atlikti tyrimai parodė, kad ISO sertifikatas palengvina darbą su užsienio užsakovais, išplečia eksporto galimybes, pagerina, dalyvavimą viešuosiuose pirkimuose bei konkursuose padaro rezultatyvesnį. Ne mažiau yra svarbūs ir vidiniai sistemos diegimo motyvai – optimizuojama įmonės struktūra, pareigybės ir įgaliojimai, tobulinami verslo procesai ir darbo organizavimas, pašalinami besidubliuojantys ar nekuriantys pridėtinės vertės procesai. Dėl to sumažėja veiklos finansinės ir laiko sąnaudos. Ruževičiaus atlikti Lietuvos įmonių tyrimai parodė, kad diegiant kokybės vadybos sistemas pagerėja vidinė ir išorinė komunikacija organizacijoje, bei išmokstama komandinio darbo ir daug geriau suvokiama ir vertinama mokymų svarba [28, p. 147].

Pasak P. Vanago yra ekonominės analizės rezultatų, kurie rodo, kad kokybės vadybos sistemų, atitinkančių ISO 9000 serijos standartų reikalavimus, įgyvendinimas, padeda sumažinti savikainą iki 20 proc. ir padidinti gamybos apimtį, t. y. produkcijos paklausą, kartais net iki 40 proc. [36, p. 378].

J. Mikulis teigia, jog ISO 9001:2000 sertifikatas nereiškia aukštos gaminamų produktų kokybės. Sertifikatas liudija, kad pramonės įmonė stabiliai teikia gaminius, atitinkančius kliento ir teisinius reikalavimus. Šiame standarte nėra jokių reikalavimų produktui ar paslaugai. Čia yra pateikiami reikalavimai procesams, darant prielaidą, kad teisingai valdomi procesai lemia stabilius rezultatus [21, p. 97]. D. Pociūtės nuomone, kad ISO 9001:2000 serijos standartas, kaip modelis, suformuluoja reikalavimus, keliamus kokybės vadybos sistemai. Standartas skirtas KVS rezultatyvumui didinti, atsižvelgiant į vartotojo poreikius [27, p. 55].

J. Mikulio teigimu standarto ISO 9001:2000 esmė yra: nustatyti organizacijos veiklai reikalingus procesus ir jų seką, paskirti atsakomybę už procesus, paskirti reikiamus resursus procesams įgyvendinti, nustatyti procesų efektyvumo kriterijus, matuoti, analizuoti ir tobulinti pagal šiuos kriterijus [21, p. 101]. D. Pociūtė apibendrina ir apibūdina ISO 9001:2000 standarto esmę, kaip procesinio požiūrio taikymą visiems organizacijos atliekamiems darbams [27, p. 55].

J. Mikulis teigia, jog kokybės valdymo sistemos standarto ISO 9001:2000 diegimas turi įtakos ir potencialios naudos visoms organizacijos veikla suinteresuotoms šalims: 

· Klientams. Sumažėjęs klaidų skaičius ir efektyviai veikianti ryšio su klientais sistema leidžia organizacijai nuolat kelti klientų pasitenkinimo lygį ir skatina juos naudotis organizacijos teikiamais produktais;

· Darbuotojams. Aiški organizacijos valdymo struktūra, reikalavimai, darbo metodai ir tikslai didina darbuotojų motyvaciją ir skatina kelti kokybę;

· Vadovams. Kokybės vadybos sistema, įtraukianti įmonės struktūrą, tikslus, procedūras yra efektyvus valdymo įrankis; rezultatyvesnė veikla procesinė disciplina, prognozuojamas ir stabilus rezultatas;

· Savininkams. Padidėjęs įmonės veiklos rezultatyvumas, klientų pasitenkinimo lygis ir nuolatinis tobulinimas lemia geresnius verslo rezultatus ir pelną.

Nauda, kurią įmonė gauna, įdiegusi sistemą pagal ISO 9001:2000 standarto reikalavimus, nėra aiškiai pastebima. Dažniausiai įmonių vadovai tai apibrėžia kaip „daugiau tvarkos“. T. y. aiškiau, kas, ką ir kada turi daryti. Tai savo ruožtu, lemia ir kitus teigiamus faktorius [21, p. 99].

2.3.4 ISO 9000 serijos standartų diegimo problemos

Kokybės vadybos ISO 9000 standartų įdiegimas Lietuvos įmonėse dažnai gali tapti gana sunkia užduotimi. Tokia sistema reikalauja didžiulės vadovybės motyvacijos. Be to, organizacija turi turėti arba galėti įsigyti reikalingų techninių bei personalo išteklių. Lietuvos įmonėse ISO 9000 standartų suprojektavimas, pasiekimas ir išlaikymas gali pareikalauti didžiulių pastangų [22, p. 54].

Pasak P. Vanago ir pats pažangiausias planavimas pasaulyje negarantuoja, kad projektas vyks sklandžiai [36, p. 389].

Darbuotojai, kurie pasirodys esą tinkamiausi kokybės projektui rengti, paprastai turės didelį darbo krūvį. Kad jie galėtų rūpintis kokybės vadybos sistemos įgyvendinimo projektu, tūrėtų būti atleisti nuo kurių nors pareigų ar kasdieninių darbų. Paprastai organizacijoms, turinčioms gerą kokybės reputaciją, yra pavykę įtikinti savo darbuotojus tvarkytis abiejose sferose lygiagrečiai aptarnaujant išorės klientus ir rengiant projektą [36, p. 389]. 

P. Vanago įvardinta standartų diegimo problema sutampa su B. Neverausko teigimu, jog ribotas personalas (ne daugiau kaip 49 žm.) rodo, kad kiekvienas darbuotojas organizacijoje atlieka kelias funkcijas. Darbuotojai dažniausiai būna užsiėmę kasdienine veikla ir neturi laiko netiesioginiams darbams.

Dažniausiai smulkių ir vidutinių įmonių vadovybė būna orientuota į trumpalaikius, o ne į ilgalaikius tikslus, tokius kaip tinkamos kokybės vadybos sistemos diegimas.

Turbūt didžiausia Lietuvos įmonių kliūtis įgyvendinant kokybės standartus – išteklių stoka. Lietuvos įmones smukdo menkos specialistų žinios, techninės patirties stygius, nepakankamos išorinės informacijos, kuria remiantis daromi sprendimai, kapitalo trūkumas. Tačiau labiausiai riboti ištekliai yra vadovybės laikas. Norint sėkmingai įgyvendinti kokybės atestacijos programą, vadovybė tam turi skirti pakankamai laiko [22, p. 54].
Laiko ir personalo trūkumas dažnai neleidžia sukurti efektyvių skatinimo sistemų. Gali būti sunku sukurti bei valdyti ir efektyvią darbo įvertinimo sistemą, praktikuoti faktais paremtą vadybą.

Be to, Lietuvos įmonės dažniausiai vengia išorinės pagalbos, neskuba dalytis informacija bei bendrauti su kitomis Lietuvos įmonėmis. Dėl to Lietuvos įmonės sukuria nesistemingą valdymo stilių, o kadangi rinkos tyrimai tokiose organizacijose būna atsitiktiniai, potencialūs išoriniai informacijos šaltiniai dažnai ignoruojami [22, p. 54].

Tokias problemas patvirtina ir kiti tyrinėtojai. Pavyzdžiui, Mo, Chan ISO 9000 pritaikymo organizacijose tyrime nustatė keletą vidinių organizacijos priežasčių, kliudančių sėkmingai įgyvendinti kokybės standartus:

· neefektyvus laiko valdymas;

· išteklių trūkumas, atsiradęs dėl konkurencijos bei didelio personalo darbo krūvio;

· netinkamas biudžeto valdymas;

· neaiškūs tikslai ir užduotys.

Siekiant įdiegti kokybės vadybos sistemą, atitinkančią ISO standartus, reikia atlikti didesnių ar mažesnių pakeitimų. Anot Ghobadian, Gallear, norint atlikti pakeitimą reikia:

1. Nustatyti, kokio dydžio bei tipo pokytis reikalingas;

2. Suplanuoti ir įgyvendinti reikalingus pasikeitimus;

3. Turėti noro ir kantrybės sulaukti pasikeitimo rezultato.

B. Neverausko atliktas tyrimas parodė, kad su problemomis Lietuvos įmonėse daugiausiai susiduriama 1 ir 2 žingsnyje [22, p. 54]. 
2.4. Kokybės vadybos sistema

2.4.1. Kokybės vadybos sistemos diegimo principai

Daugelis autorių, tokių kaip: P. Vanagas, J. Ruževičius, A. Kaziliūnas, D. Pociūtė pateikia kokybės vadybos sistemos diegimo principus. Šie principai yra suformuluoti ISO 9000:2000 serijos standartuose, kuriais reikia remtis kuriant kokybės vadybos sistemą. Lietuvos pramonės įmonės funkcionuos sėkmingai diegiant valdymo sistemą, suprojektuotą nuolat gerinti veiklą, atsižvelgiant į visų suinteresuotųjų šalių interesus ir poreikius. Norint pasiekti šių kokybės tikslų, kokybės vadybos standartų diegimas Lietuvos pramonės įmonėse turi remtis aštuoniais kokybės vadybos principais:

1 principas. Orientavimas į klientą. Svarbu suprasti esamus ir būsimus vidaus ir išorės vartotojų poreikius, prisitaikyti prie besikeičiančių vartotojų poreikių ir stengtis juos viršyti.

2 principas. Vadovavimas (angl. leadership). Vadovai turi sukurti ir išlaikyti tokią vidaus aplinką, kurioje žmonės būtų visiškai įtraukti, stengiantis pasiekti užsibrėžtų kokybės tikslų [30, p. 57].

3 principas. Visų lygių darbuotojų įtraukimas. Svarbu įtraukti darbuotojus į įmonės politikos ir strategijos nustatymo, tikslų ir uždavinių formulavimo procesus [12, p. 183].

4 principas. Procesinis požiūris. Norimas rezultatas pasiekiamas efektyviau, kai susiję ištekliai ir veikla valdomi kaip bendras procesas. Procesas – tai organizacijos susijusių ar sąveikaujančių veiksmų visuma, kuri gavinius paverčia rezultatais. 

5 principas. Sisteminis požiūris į vadybą. Susijusių procesų sistemos identifikavimas, supratimas ir valdymas padeda pagerinti organizacijos veiklos efektyvumą ir produktyvumą [30, p. 58]. Procesų jungimo į kokybės sistemą modelis pavaizduotas 3 paveiksle.

3 pav. Procesų jungimo į kokybės sistemą modelis (A. Kaziliūnas, 2007, p. 185)
Modelis rodo faktą, kad klientai vaidina svarbų vaidmenį nustatant reikalavimus. Klientų norai ir lūkesčiai paverčiami reikalavimais produktams. Klientų patenkinimo matavimai naudojami kaip grįžtamasis ryšys siekiant išsiaiškinti, ar jų reikalavimai buvo įvykdyti.

6 principas. Nuolatinis gerinimas. Nuolatinis tobulinimas turi būti svarbiausias organizacijos tikslas ir jis turi būti suderintas su organizacijos strateginiais tikslais bei procesų tobulinimo užduotimis visais organizacijos lygiais (4 pav.).

4 pav. W. Shewharto – Demingo ciklas (P. Vanagas, 2004, p. 195)
7 principas. Faktais pagrįstas sprendimų priėmimas. Veiklos, kokybės gerinimo rezultatų matavimas ir analizavimas. Tik apsibrėžus aiškiai suvokiamus konkrečius ir išmatuojamus veiklos tikslus galima įvertinti taikomų priemonių jiems pasiekti veiksmingumą [30, p. 58].

8 principas. Abiem šalims naudingi santykiai. Būtina atrinkti patikimiausius tiekėjus ir plėtoti su jais partnerystės santykius, kurie padidina vertės sukūrimo galimybę.
Kaip matyti iš pateiktų kokybės vadybos principų ir jų įgyvendinimo veiksmų, ISO 9000 serijos standartai padarė didelę pažangą pritaikydami kokybės vadybos sistemose naujus, pažangius kokybės vadybos požiūrius, principus ir metodus [12, p. 186].

Kad vadovavimas organizacijai ir jos veiklai būtų sėkmingas, jis turi būti sistemingas ir skaidrus, o organizacijos veikla kryptinga. Tai galima pasiekti laikantis šių pagrindinių kokybės vadybos principų. 

2.4.2. Kokybės vadybos sistemos diegimo procesas
Norint sutvarkyti įmonės kokybės vadybos sistemą pagal ISO 9000 standarto reikalavimus, būtina skirti nemažai laiko ir pastangų. Be kita ko, tam būtinas aiškus įmonės vadovų bei savininkų apsisprendimas. Priklausomai nuo įmonės dydžio, esamos vadybos sistemos būklės, projekto diegimo spartos ir kitų veiksnių, sistemos įdiegimas gali trukti nuo 0,5 iki 1,5 – 2 metų.

Kuriant ir įgyvendinant kokybės vadybos sistemą, ISO 9000 standarte rekomenduojama nuosekliai įvykdyti šiuos etapus:

· apibrėžti vartotojų ir kitų suinteresuotųjų šalių poreikius ir lūkesčius;

· nustatyti organizacijos kokybės politiką ir kokybės tikslus;
· apibrėžti kokybės tikslams pasiekti reikalingus procesus ir atsakomybes;

· nustatyti kokybės tikslams pasiekti reikalingus išteklius ir jų teikimą;

· kiekvienam procesui nustatyti rezultatyvų proceso veikimą ir valdymą užtikrinančius kriterijus ir metodus;

· naudoti matavimus siekiant nustatyti kiekvieno proceso rezultatyvumą ir veiksmingumą;

· sudaryti sąlygas prevenciniams ir koregavimo veiksmams atlikti bei šalinti neatitikčių priežastis;

· nuolat tobulinti kokybės vadybos sistemą siekiant veiksmingiau ir rezultatyviau tenkinti vartotojų poreikius.

Nėra standartinių kokybės vadybos sistemų kūrimo, įgyvendinimo metodų ir etapų [36, p. 379]. Dauguma autorių pateikia skirtingą diegimo eigą, tačiau diegimo etapai yra panašūs. Pateiksiu vieną iš galimų dažniausiai naudojamų KVS diegimo procesų, kurį galima išskaidyti į pagrindinius aštuonis etapus:
1 – asis etapas. Aukščiausios vadovybės sprendimas įdiegti KVS
Vadovybė turi būti įsitikinusi KVS nauda organizacijai ir visapusiškai remti jos įgyvendinimą ir sertifikavimą, tuo parodydama klientams ir organizacijos darbuotojams savo įsipareigojimus kokybės atžvilgiu [27, p. 58].
Daugumos autorių, tokių kaip: P. Vanagas, J. Ruževičius, A. Jurkauskas, D. Pociūtė, J. Mikulis nuomonės yra vieningos, kad KVS diegimas turi prasidėti būtent nuo vadovybės sprendimo. Pritariu šiai autorių nuomonei, kadangi vadovų dėmesys yra rezultatyvios KVS priežastis.
2 – asis etapas. Projekto valdymo ir darbo grupių sudarymas
D. Pociūtės ir A. Jurkausko teigimu bendram projekto įgyvendinimui, jo planavimui, darbų ir išteklių paskirstymui, projekto eigos priežiūrai ir koordinavimui sudaroma projekto valdymo grupė, į kurios sudėtį turėtų įeiti organizacijos ir pagrindinių padalinių vadovai bei projekto vadovas [27, p. 58–60; 10, p. 146]. Pociūtė prie šio etapo taip pat priskiria darbuotojų supažindinimą su ISO 9000 serijos standartais, tačiau Jurkauskas išskiria kaip atskirą etapą. Mano nuomone, darbuotojų mokymai yra labai svarbus etapas, todėl jis tūrėtų būti atskirtas nuo darbo grupių sudarymo.
P. Vanagas taip pat pabrėžia, kad projektui įgyvendinti tikslinga sudaryti organizacinį komitetą, tačiau Mikulis siūlo už projektą priskirti tik atsakingą asmenį. Mano manymu, organizacinis komitetas labai reikalingas, kadangi diegime turi dalyvauti kiek įmanoma daugiau aukščiausio lygio vadovų.
P. Vanagas po šio kokybės sistemos kūrimo ir įdiegimo etapo siūlo atlikti projekto planavimą. Jis mano, kad kokybės vadybos sistemos įgyvendinimo planai turi būti lengvai suprantami, nesunkiai išmatuojama jų įgyvendinimo pažanga. Tai galima padaryti Gantto grafiko pagalba (2 lentelė).
2 lentelė. Projektų veiksmų nuoseklumo Gantto grafikas (P. Vanagas, 2004, p. 382)

Šiam tikslui įgyvendinti reikia nustatyti galutinius ir tarpinius tikslus (ką ir kada), paskirti atsakingus asmenis, patvirtinti planus ir juos reguliariai peržiūrėti ir patikslinti [36, p. 382].
3 – asis etapas. Darbuotojų supažindinimas su ISO 9000 serijos standartais ir mokymas
Visiems įmonės darbuotojams pačioje projekto pradžioje turi būti išaiškinta, kas tai yra ISO 9000 serijos standartai, kaip jie veikia, kokie jų privalumai darbuotojams, klientams, įmonei ir kaip jie bus diegiami [10, p. 146].
P. Vanagas, J. Mikulis mokymų etapą siūlo vykdyti po esamos padėties įvertinimo. Aš pritarčiau šių autorių nuomonei, kadangi mokymai būtų efektyvesni, kai esama kokybės sistema jau būtų įvertinta.
4 – asis etapas. Esamos sistemos tyrimas (trūkumų analizė)
Šis etapas reikalingas norint į diegiamą sistemą integruoti kaip galima daugiau esamos kokybės valdymo sistemos elementų ir nekurti iš naujo jau esamų ar apskritai nereikalingų sistemos elementų. Vienas iš pagrindinių šio etapo darbų – procesų aprašymas [27, p. 58–60].
Kadangi dauguma autorių, tokių kaip: Vanagas, Jurkauskas, Pociūtė, Mikulis, Dikavičius bei Stoškus pabrėžia šį etapą, galime daryti prielaidą, kad šis etapas svarbus ir būtinas.

Pasak P. Vanago procesų, jų sekos ir sąveikos identifikavimas ir valdymas yra pagrindinis rezultatyvios kokybės vadybos sistemos aspektas [36, p. 382].

Vadovaujantis mokslininkų darbuose pateikta metodologija ir reikalavimais, kiekvienoje organizacijoje, įvertinus jų specifiką, tikslinga išskirti: aukščiausios vadovybės, pagrindinius, pagalbinius ir bendruosius procesus [36, p. 382]. Visi šie procesai ir jų tarpusavio sąveika yra pavaizduoti 5 paveiksle.

5 pav. Procesai ir jų sąveika (P. Vanagas, 2004, p. 383)
P. Vanagas teigia, kad kuriant ir įgyvendinant kokybės vadybos sistemą konkrečioje organizacijoje, labai svarbu įsitikinti, ar visi procesams keliami reikalavimai yra įgyvendinti [36, p. 382].
5 – asis etapas. Sistemos dokumentų rengimas
Tai vienas iš ilgiausių ir sudėtingiausių ISO 9000 serijos standartų diegimo etapų. Jo metu dokumentais įforminama visa veikla, turinti įtakos teikiamo produkto kokybei [27, p. 59 10, p. 146].
Visi autoriai aprašo dokumentų rengimą, kaip labai svarbų kokybės vadybos sistemos kūrimo etapą, kadangi pirmiausia sistema sukuriama dokumentų forma, o tik po to įgyvendinama.
6 – asis etapas. Sistemos įgyvendinimas
Jurkausko ir Pociūtės nuomone šiame etape įdiegiami naujai parengtuose dokumentuose aprašyti procesai. Dokumentai keičiami ir tobulinami, kol nekyla jokių klausimų [27, p. 59 10, p. 147].

7 – asis etapas. Vidaus auditas ir koregavimo veiksmai
Vidaus auditas – tai nešališkas įvertinimas, ar naudojama dokumentuose įforminta KVS yra rezultatyvi, užkertant kelią kokybės nesklandumams, ar ji atitinka standarto reikalavimus ir ar padeda siekti užsibrėžtų kokybės tikslų [27, p. 60 10, p. 147].
Visų autorių nuomonė vieninga, kad vidaus auditas, kaip etapas, yra neatsiejama kokybės vadybos sistemos diegimo dalis.
8 – asis etapas. Vadovybinė analizė ir sistemos tobulinimas
Kai dokumentuose įforminta sistema jau veikia kelis (3 – 6) mėnesius, turėtų būti atliekama visos sistemos vidaus auditas ir vadovybinė analizė. Per šį laiką paaiškėja, kaip veikia KVS, ar ji naudinga organizacijai, ar ji iš tiesų padeda valdyti procesus ir užtikrinti kokybę. Po vadovybinės analizės dar gali prireikti atlikti kai kuriuos sistemos pakeitimus, siekiant, kad KVS būtų efektyvesnė. Šios analizės metu taip pat tikslinga numatyti ir prevencinius veiksmus, kuriais būtų siekiama tobulinti KVS [27, p. 58–60].
Visi autoriai pateikia šį diegimo etapą, kaip vieną iš paskutiniųjų. Šis etapas yra privalomas, kadangi nuolatinis tobulinimas yra vienas pagrindinių kokybės vadybos principų.
Tik užbaigus visus šiuos etapus, įmonės KVS bus visiškai įgyvendinta ir ją bus galima pateikti sertifikuoti – įvertinti ir pripažinti trečiajai šaliai, kad ji atitinka ISO 9001 standarto reikalavimus [27, p. 58–60].
Visus minėtus ISO 9000 diegimo proceso etapus įmonėje galima pavaizduoti grafiškai. Autoriai A. Jurkauskas ir J. Ruževičius pateikia panašius diegimo procesus. J. Ruževičiaus kokybės vadybos sistemos diegimo organizacijoje procesas apibendrintas 6 paveiksle.
Mano nuomone, šis ISO 9000 diegimo procesas įmonėje yra patobulintas ir efektyvesnis, nei A. Jurkausko. Šiame diegimo procese panaikinamas naujesnės ir senesnės standartų serijos pasirinkimas ir vietoje jo yra vaizduojamas labai svarbus etapas – mokymai. Dar vienas Ruževičiaus diegimo proceso patobulinimas yra tas, kad diegimo procese apibrėžiamas sistemos „plotis“ – nustatomas diegimo mastas, kas labai svarbu prieš pradedant diegti kokybės vadybos sistemą. Taip pat šiame diegimo procese vaizduojamas koregavimo veiksmų bei sistemos tobulinimo etapas.

6 pav. ISO 9000 diegimo procesas įmonėje (J. Ruževičius, 2007, p. 148)
Išanalizavus įvairių autorių pateikiamą kokybės vadybos sistemos diegimo procesą paaiškėjo, kad nėra standartinių kūrimo, įgyvendinimo metodų ir etapų. Autoriai pateikia skirtingą diegimo eigą, tačiau diegimo etapai yra panašūs. Mano nuomone, visų šių etapų nuoseklumas yra būtinas, nes nuo to priklauso galutinis rezultatas. Reikia teisingai parinkti diegimo proceso etapus bei eigą, nuosekliai juos vykdyti bei užbaigti, tuomet kokybės vadybos standartas įmonėje bus efektyviai ir rezultatyviai įgyvendintas.
2.4.3. Kokybės vadybos sistemos dokumentavimas
Pasak J. Mikulio dažnai klaidingai manoma, kad ISO 9001:2000 yra susijęs su dideliu dokumentacijos kiekiu ir dokumentai yra pagrindinis ISO 9000:2000 tikslas. Tačiau tai nėra tiesa. Dokumentas yra tik priemonė pasiekti norimą tikslą – stabilią organizacijos veiklą [21, p. 102]. D. Pociūtė pritaria šiai nuomonei ir teigia, kad kiekviena įmonė savo nuožiūra pasirenka, kokių ir kiek reikia dokumentų, kad būtų pasiektas efektyvus veiklos planavimas, valdymas ir kontrolė, įgyvendinama kokybės vadybos sistema ir ji gerinama [27, p. 65].
J. Mikulio nuomone dokumentacija ISO 9001:2000 standarte yra naudojama šiems tikslams:

1. Informacijai perduoti (būdas perduoti informaciją iš vienos vietos į kitą, iš vieno darbuotojo kitam).

2. Atitikčiai įrodyti (priemonė įrodyti, kad produktas, paslauga ar procesas buvo kokybiški ir atitiko nustatytus reikalavimus).

3. Žinioms perduoti (būdas kaupti ir perduoti žinias – naudingą ir išliekamąją vertę turinčią informaciją) [21, p. 102].
Pasak J. Ruževičiaus organizacija turi sukurti, įforminti dokumentais, įgyvendinti ir prižiūrėti kokybės vadybos sistemą bei nuolat gerinti jos rezultatyvumą. Tai gali būti pasiekiama [29, p. 94]:

a) identifikuojant kokybės vadybos sistemos reikiamus procesus ir nustatant jų taikymą organizacijoje;

b) apibrėžiant šių procesų seką ir sąveiką;

c) apibrėžiant rezultatyvų procesų veikimą ir valdymą užtikrinančius kriterijus ir metodus;

d) užtikrinant, kad bus gaunami procesų veikimui ir jų stebėsenai (monitoringui) reikiami ištekliai ir informacija;

e) stebint, matuojant, analizuojant ir vertinant minėtus procesus;

f) įgyvendinant planuotiems rezultatams pasiekti ir procesams sistemingai gerinti reikalingus veiksmus.
Kokybės sistemoje būtina dokumentacija, kad būtų valdomi visi svarbiausi organizacijos veiklos procesai, įtraukiant gamybos ir vadybos procesus. P. Vanagas siūlo tokius dokumentų rengimo etapus [36, p. 385]:
· dokumentų poreikio nustatymas;
· atsakingų rengėjų paskyrimas;

· dokumentų paskirties ir taikymo srities apibrėžimas;

· esamos padėties tyrimas ir užrašymas;

· dokumentų projekto parengimas;

· pastabų rinkimas, dokumentų tobulinimas ir patvirtinimas;

· dokumentų paskirstymas;

· supažindinimas su naujais dokumentais ir jų naudojimas;

· dokumentuose aprašomos veiklos auditas;

· dokumentų tobulinimas ir atnaujinimas (grįžtama prie 1 – ojo etapo).
Rengiant kokybės sistemos dokumentus Ruževičius rekomenduoja laikytis šių taisyklių:

1. Dokumentuokite (aprašykite) viską, ką darote;

2. Įrodykite, kad tai, ką aprašėte, naudinga įmonei;

3. Išmatuokite ir įvertinkite tai, ką aprašėte;

4. Darykite absoliučiai viską, kas dokumentuota, darykite viską taip, kaip aprašyta dokumente;

5. Nedokumentuokite to, ko nedarote;

6. Nedarykite to, kas nedokumentuota [28, p. 140].

Pagal ISO 9001:2000 organizacijai reikalingi šie dokumentai [17, p. 35]:

1. Kokybės politika ir kokybės tikslai – bendrieji ir konkretūs įmonės siekiai kokybės srityje.

2. Kokybės vadovas – knyga, kurioje aprašyta visa įmonės kokybės sistema.

3. Standarto reikalaujamos procedūros (standartas iš viso reikalauja 6 procedūrų).

4. Duomenų įrašai – fiksuojami įvykę faktai.

5. Kiti efektyviai įmonės veiklai reikalingi dokumentai.
Kaziliūno teigimu kokybės vadybos sistemos įforminimas dokumentais klientams ir tiekėjams sukuria pasitikėjimą organizacijos galimybėmis [12, p. 186]. 

Kokybės sistemos dokumentų sudėtį įprasta vaizduoti piramidės forma (7 pav.). Piramidė rodo, kaip judant žemesniojo organizacinio lygio link, didėja dokumentų sudėtingumas ir detalių gausa juose [36, p. 385].

7 pav. Kokybės vadybos sistemos dokumentavimas (J. Ruževičius, 2007, p. 140)
7 paveiksle pateikiama J. Ruževičiaus kokybės vadybos sistemos  dokumentacijos struktūrą. Panašias struktūras pateikia ir kiti autoriai, tokie kaip: P. Vanagas bei A. Kaziliūnas, todėl pateiksiu jų panašumus ir skirtumus. Kaziliūnas kokybės vadybos sistemos dokumentų hierarchiją taip pat pateikia piramidės forma, tačiau ją sudaro trys dalys, nes paskutiniosios dvi yra sujungiamos į vieną. Vanagas šią piramidę dalina į keturias dalis. Jis, kaip ir Kaziliūnas, paskutiniąsias dvi dalis sujungia į vieną, tačiau pirmąją dalį – kokybės knygą išskaido į dvi dalis: politika ir sistemos apibūdinimas.
Kokybės vadovas (knyga). Tai svarbiausias dokumentas, įrodantis ir aprašantis dokumentais įformintą kokybės vadybos sistemą. Pagrindinė kokybės vadovo paskirtis yra nustatyti kokybės vadybos sistemos struktūrą ir būti pagrindu plėtoti ir prižiūrėti sistemą [12, p. 187]. Pasak Kaziliūno ISO 9001:2000 standartas reikalauja, kad kokybės vadove būtų pateikta:

· Kokybės vadybos sistemos taikymo sritis, išimtys ir jų išsamus pateisinimas;

· Dokumentais įformintos kokybės vadybos sistemos procedūros arba nuorodos į jas;

· Kokybės vadybos sistemos procesų sąveikos aprašymas. 
P. Vanago teigimu kokybės vadove (knygoje) turi būti pateikti šie dokumentai: kokybės politika; personalo atsakomybė ir įgaliojimai; tarpusavio santykiai; kokybės sistemos procedūros ir instrukcijos arba nuorodos į jas; vadovo peržiūrėjimo, atnaujinimo ir kontroliavimo nuostatos [36, p. 386 – 387].

Kokybės vadybos sistemos procedūros. Procedūros būtinos procesams aprašyti [12, p. 187]. Organizacija, rengdama kokybės sistemos procedūras, turi atsižvelgti ne tik į standarto reikalavimus, bet ir į savus poreikius organizacijos veiklai valdyti [36, p. 387]. ISO 9001:2000 standartas reikalauja šių procedūrų [12, p. 187]:

· valdyti dokumentus;

· valdyti įrašus;

· valdyti vidaus auditą;

· valdyti neatitiktinį produktą;

· valdyti koregavimo veiksmus;

· valdyti prevencinius veiksmus.

Darbo instrukcijos ir kiti kokybės vadybos sistemos dokumentai. Visiems darbams atlikti parengiamos ir prižiūrimos darbo instrukcijos. Darbo instrukciją galima būtų panaudoti aiškinant, kaip turi būti atliktos užduotys. Šitaip smulkus darbo aprašymas įtraukiamas ne į procedūras, bet į darbo instrukciją. Darbo instrukcijų sandara, formatas ir išsamumo lygis turi būti priimtinas organizacijos darbuotojams ir priklauso nuo darbo sudėtingumo, taikomų metodų, darbuotojų mokymo ir įgūdžių bei kvalifikacijos.

Kokybės duomenų įrašai. Pagal ISO 9000:2000 standarto terminologiją duomenų įrašai yra dokumentas, kuriame pateikiami atliktų veiksmų ar gautų rezultatų objektyvūs įrodymai. Kokybės įrašai suteikia objektyvų aiškumą, kaip vykdomi kokybės reikalavimai. Įrašus reikia laikyti taip, kad jie akivaizdžiai parodytų kokybės veiklą [36, p. 388]. 
Kiekviena organizacija pati nustato reikiamų dokumentų apimtį ir laikmeną. Tai priklauso nuo organizacijos dydžio ir tipo, procesų sudėtingumo ir jų tarpusavio sąveikos, produktų sudėtingumo, taikytinų privalomųjų reikalavimų, vartotojų reikalavimų ir lūkesčių, personalo sugebėjimų ir kokybės vadybos sistemos kūrimo tikslų [12, p. 188].
Išnagrinėjus skirtingų autorių pateikiamas skirtingas struktūras paaiškėjo, kad jos yra vienodos, tik skiriasi jų išskaidymas organizaciniais lygiais. Mano manymu, Ruževičiaus pateikiama kokybės vadybos sistemos dokumentacijos struktūra yra priimtiniausia, kadangi nėra tikslo išskaidyti kokybės knygos, o paskutiniuosius dokumentus geriau atskirti į atskirus organizacinius lygius, nes jų sudėtingumas didėja. 
2.4.4. Kokybės vadybos sistemos auditas

LST EN ISO 9000:2001 standartas apibrėžia, kad kokybės auditas yra sistemingas, nepriklausomas ir dokumentais įformintas procesas audito įrodymams surinkti ir objektyviai juos įvertinti, kad būtų nustatytas audito kriterijų atitikties laipsnis [16, p. 23]. A. Kaziliūnas pastebi, kad šiame apibrėžime ypač pabrėžiami audito įrodymai ir audito kriterijai. Audito kriterijai yra politikų, procedūrų ir reikalavimų visuma, o audito įrodymai yra įrašai, fakto arba kitos informacijos patvirtinimai, kurie susiję su audito kriterijumi ir gali būti patikrinti [11, p. 199].

Kokybės vadybos sistemos auditas yra išsamus visos kokybės vadybos sistemos rezultatyvumo ir dokumentų įvertinimas. Parengiamuoju etapu atliekamas sistemingas ir nepriklausomas organizacijos kokybės vadybos sistemos aprašymo, įskaitant instrukcijų, atitikties pasirinktam pagrindiniam standartui, įvertinimas. Vėliau visos kokybės veiklos ir rezultatai patikrinami vietoje siekiant įsitikinti, kad jie atitinka reikalavimus ir instrukcijas, yra rezultatyviai įgyvendinti ir tinka kokybės tikslams pasiekti [11, p. 200].

A. Kaziliūnas išskiria tris auditus atliekamus organizacijoje:

· Pirmosios šalies arba vidinis auditas vykdomas pačios organizacijos jos viduje. Jį dažniausiai atlieka organizacijos personalas, kuris yra nepriklausomas audituojamos sistemos atžvilgiu, o kartais išoriniai auditoriai. Jis naudojamas įvertinti organizacijos arba jos dalies būklę ir nustatyti gerinimo galimybes.

· Antrosios šalies arba užsakovo auditas vykdomas išorinio kokybės auditoriaus kitos organizacijos užsakymu.

· Trečiosios šalies auditą atlieka nepriklausoma įstaiga, kuri įvertina organizacijos kokybės vadybos sistemos būklę. Nepriklausomas trečiosios šalies auditas nesusijęs jokiais ryšiais nei su klientu, nei su tiekėju, bet yra abiem priimtinas [11, p. 200–201].
P. Vanagas teigia, kad norint atlikti auditą, turi būti paskiriamas audito grupės vadovas ir suformuojama audito grupė, nustatomi konkretaus audito tikslai, taikymo sritis ir kriterijai, pabendraujama su audituojamuoju. Audito grupės vadovas parengia konkretaus audito planą [36, p. 398]. 
Audito programos sudarymas ir valdymas reglamentuoti tarptautiniame kokybės vadybos sistemos audito standarte LST EN ISO 19011:2003. Jai valdyti rekomenduojama ši audito programos proceso srauto diagrama (8 pav.) [11, p. 205].

Pasak J. Kaziliūno sudarant audito programą, pirmiausia nustatomi tikslai. Nuo organizacijos dydžio ir keliamų tikslų priklauso auditų programos apimtis. Už auditų programos valdymą turi būti paskirtas kompetentingas asmuo. Labai svarbu tinkamai parengti audito programos procedūras. Viena iš svarbiausių audito programos dalių yra audito programos įgyvendinimo etapas. Atlikus kiekvieną audito programos vertinimą, turi būti gerinama audito programa [11, p. 204].

8 pav. Auditų programos proceso srauto diagrama (A. Kaziliūnas, 2007, p. 211)
Pasak A. Kaziliūno net labai didelėse organizacijose visos minėtos veiklos gali būti įtrauktos į vieną procedūrą. Ši procedūra yra viena iš šešių privalomųjų procedūrų, būtinų kuriant kokybės vadybos sistemą pagal ISO 9001:2000 standarto reikalavimus [12, p. 211].
2.4.5. Kokybės vadybos sistemos sertifikavimas

Sertifikavimas – tai kokybės atitikties laidavimo procedūra, kuria trečioji šalis pateikia rašytinę garantiją, suteikiančią papildomą pasitikėjimą, kad gaminys, paslauga, procesas ar sistema tikrai atitinka standartuose ir teisės aktuose nustatytus kokybės reikalavimus [28, p. 65].

Vadybos sistemų sertifikavimas atliekamas trečiosios šalies nepriklausomo audito forma.

Pasak P. Vanago nėra standartizuoto sertifikavimo proceso. Kiekviena sertifikavimo įstaiga pasirenka jai priimtiniausią sertifikavimo schemą [36, p. 401].
Šileika pateikia sertifikavimo proceso, kurį paprastai pasirenka akredituotos sertifikavimo organizacijos, pagrindinius etapus [34, p. 169], t. y.:
· paraiškos sertifikavimui pateikimas;
· pirminis įvertinimas;

· sertifikacinis įvertinimas;

· sertifikavimas;

· priežiūra.

Paraiškos sertifikavimui pateikimas. Daugelis sertifikavimo tarnybų reikalauja oficialios sutarties pasirašymo sertifikavimo procesui reglamentuoti. Pagrindiniai elementai, kurie turi būti šioje sutartyje, yra šie:

· konfidencialumo klausimai;

· sertifikato ir sertifikavimo ženklo naudojimo taisyklės;

· informacija susijusi su teisiniais ir finansiniais aspektais;

· sertifikavimo sritis;

· audito laikas;

· audito vietos.

Kontaktui užmegzti su sertifikuojančia organizacija ir sutarčiai sudaryti paprastai reikia iki 1,5 mėnesio laiko.

Pirminis įvertinimas. Kitas sertifikavimo proceso etapas – pirminis įvertinimas ir dokumentų analizė. P. Vanagas teigia, kad paprastai peržiūrimas vadybos sistemos vadovas (knyga), planavimo dokumentacija, klientų ir išorinių institucijų reikalavimų registrai, audito ir vadovybinės analizės ataskaitos, mokymo programos, statistiniai ir kiti duomenys. Pirminio įvertinimo orientacinė trukmė – 1 – 2 mėnesiai.
Sertifikacinis įvertinimas. Sėkmingai atlikus pirminį įvertinimą, galimas sertifikacinis įvertinimas. Tai atliekama kaip formali audito procedūra. Vadybos sistemos audito procese dalyvauja trys suinteresuotos šalys:

· klientas, t. y. audito užsakovas;

· audituojamasis (audituojama organizacija arba jos dalis);

· auditorius arba audito grupė, atliekanti auditą.

Įvertinimas baigiamas baigiamuoju susirinkimu ir organizacijai pateikiama ataskaita. Ataskaitoje pateikiamos audito grupės išvados dėl sertifikavimo statuso, t. y. ar bus suteikiamas sertifikatas, ar tai atidedama vėlesniam laikui.
Sertifikavimas. Pritariančios, iš dalies pritariančios ar nepritariančios išvados yra tipiniai sertifikavimo sprendimai. Pritariančios išvados pateikiamos, jeigu organizacijos sistema visiškai atitinka vadybos ISO 9001 standarto reikalavimus. Iš dalies pritariančios išvados daromos, jeigu sistema nepakankamai dokumentuota ar yra tam tikrų neatitikčių. Jeigu organizacijos sistema nėra tvirtai dokumentuota, neužtikrina organizacijos politikos keliamų tikslų įgyvendinimo ar sukelia riziką, kad bus nepatenkinti suinteresuotųjų šalių poreikiai, išvados gali būti nepritariančios. Tokiu atveju paprastai reikia pakartotinio įvertinimo.
Po teigiamo įvertinimo organizacija gauna sertifikatą, kuriame nurodoma sertifikacinio audito apimtis. Sertifikatas galioja 3 metus.

Priežiūra. Sertifikavimo organizacijos priežiūros audito grupės periodiškai tikrina sertifikuotą organizaciją, siekiant įvertinti atitikimo tęstinumą. Paprastai šis periodas būna šeši, devyni mėnesiai ar vieneri metai. Priežiūros audito metu didžiausias dėmesys skiriamas vidinių audito, vadovybinės analizės ir koregavimo bei prevencinių veiksmų sistemai. Taip pat daug dėmesio skiriama nuolatinio gerinimo procesui įvertinti.
Kiekvieną kartą patikrinama dalis kokybės sistemos. Per trejus metus bent kartą patikrinami visi sistemos elementai. Jeigu yra neatitikčių, jos turi būti pašalinamos ne ilgiau kaip per 3 mėn. Sertifikatas gali būti atnaujinamas po 3 metų. Tuomet vėl patikrinama visa sistema. Tai užima 60 – 70 proc. pirmojo audito trukmės ir išduodamas naujas sertifikatas [36, p. 400–404].
Pasak Mikulio, diegimo ir sertifikavimo laikas priklauso nuo įmonės dydžio, darbuotojų skaičiaus, darbų apimčių ir esamos vadybos sistemos. ISO 9001:2000 standarto diegimo projektas gali užtrukti nuo 6 mėnesių iki dvejų metų, tačiau vidutiniškai tai trunka apie 9 – 11 mėnesių.
Sertifikato kainą galima skaidyti į dvi dalis:

1. Kokybės vadybos sistemos pagal ISO 9001:2000 standarto reikalavimus diegimo kaina:

· konsultantų laikas – konsultantų darbo kaina;

· įmonės darbuotojų laikas.

2. Sertifikavimo kaina – sertifikacinės įstaigos darbo kaina.

Diegimo kaina priklauso nuo to, kokius konsultantus įmonė pasirinks ir kaip aktyviai šiame procese dalyvaus patys įmonės darbuotojai.
Sertifikavimo kaina priklauso nuo darbuotojų skaičiaus ir procesų sudėtingumo [21, p. 101].
3. KOKYBĖS VADYBOS STANDARTŲ DIEGIMO EMPIRINIAI TYRIMAI
3.1. Kokybės vadybos standartų diegimo raida pasaulyje ir Lietuvoje

Daugelyje pasaulio šalių ISO 9001:2000 sertifikatas yra traktuojamas kaip savaime suprantamas dalykas ir nebesuteikia įmonėms išskirtinumo, tačiau jo populiarumas vis dar auga [21, p. 104]. 

Tarptautinės standartizacijos organizacijos duomenimis 9 paveiksle pateikta ISO 9001:2000 sertifikatų diegimo pasaulyje raida 2003 – 2007 metais. Iš paveikslo matyti, kad ISO 9001 sertifikuotų sistemų skaičius nuolat didėjo per visus analizuojamus penkis metus. Pirmaisiais analizuojamais metais (2003 m.) pasaulyje buvo 497 919 ISO 9001 sertifikatų, o paskutiniais analizuojamaisiais metais jau sertifikuota 951 486 įmonių. Taigi sertifikatų skaičius pasaulyje per 5 metus padidėjo beveik du kartus. Nors sertifikuotų sistemų skaičius nuolat didėjo, tačiau kiekvienais metais šis prieaugis buvo mažesnis.

9 pav. ISO 9001:2000 sertifikatų raida pasaulyje 2003 – 2007 metais (The ISO survey 2007)
10 paveiksle apibendrinta sertifikuotų kokybės vadybos sistemų pagal ISO 9001:2000 standartų reikalavimus raida Lietuvoje 2003 – 2007 m. Kiekvieno stulpelio viršuje nurodytas įdiegtų ISO 9000 sistemų skaičius. Per 2003 – 2007 metus sertifikuotų sistemų kiekis Lietuvoje išaugo net 2,5 karto. Šio rodiklio pasaulio vidurkis buvo pakankamai mažesnis – apie 1,3 karto.

Statistikos departamento duomenimis pažymėtina, kad 2009 metų pradžioje Lietuvoje yra 801 veikianti baldus gaminanti įmonė. Šias įmones galima suskirstyti pagal dydį, t.y. labai mažas – 410, mažas – 281, vidutines – 86, dideles – 24. 

10 pav. ISO 9001:2000 sertifikatų raida Lietuvoje 2003-2007 metais (The ISO survey, 2007)
Lietuvos standartizacijos departamento duomenimis pažymėtina, kad 2009 m. gegužės 1 d. jau 922 Lietuvos įmonės buvo sertifikavusios kokybės vadybos sistemas. Pagal standartizacijos departamento duomenis, iš jų tik apie 14 Lietuvos baldų įmonių yra įsidiegusios kokybės vadybos sistemas atitinkančias LST EN ISO 9001 standarto reikalavimus (3 lentelė).

3 lentelė. Baldus gaminančios įmonės pagal dydį ir darbuotojų skaičių
	Eil. Nr.
	Įmonės pavadinimas
	Įmonės dydis
	Darbuotojų sk.

	1
	AB „Akmena“
	vidutinė
	140

	2
	AB „Itab Novena“
	vidutinė
	200

	3
	AB „Kauno baldai“
	didelė
	490

	4
	AB „Klaipėdos baldai“
	didelė
	688

	5
	AB „Šilutės baldai“
	didelė
	865

	6
	AB „Vilniaus baldai”
	didelė
	420

	7
	UAB „Alantas“
	vidutinė
	100

	8
	UAB „Budsavos baldai“
	vidutinė
	80

	9
	UAB „Ergolain baldai“
	vidutinė
	100

	10
	UAB „Girių bizonas“
	vidutinė
	 120

	11
	UAB „Lauksva“
	vidutinė
	80

	12
	UAB „Narbutas ir Ko“
	didelė
	477

	13
	UAB „Visagino linija“
	vidutinė
	200


	14
	UAB „Vokė-III“
	vidutinė
	235


Taigi vertinant pasaulio lygiu, Lietuvoje ISO 9000 sertifikuotų sistemų augimas yra didelis, tačiau palyginti su aukšto ekonominio lygio šalimis, ypač Vakarų Europos, sertifikatų kiekis Lietuvoje dar vis yra gana mažas. 

Išduotų ISO 9001:2000 sertifikatų skaičius auga Lietuvos baldų pramonės įmonėse, tačiau įmonės, turinčios šį sertifikatą, vis dar sudaro nedidelę visų baldų įmonių dalį.

3.2. Tyrimo tikslas ir metodika

Tyrimo tikslas – išanalizuoti kokybės vadybos standartų diegimo Lietuvos pramonės įmonėse eigą.

Šiam tikslui pasiekti buvo naudojamas kiekybinis tyrimo metodas – anketinė apklausa paštu, respondentus pasirenkant iš oficialiojo Lietuvos standartizacijos departamento pateikiamo sertifikuotų įmonių sąrašo. Atlikta Lietuvos baldų pramonės įmonių apklausa, kurios rezultatai leidžia nustatyti, kiek Lietuvos baldų pramonėje yra paplitęs kokybės vadybos standartų taikymas, kokie yra jų diegimo sunkumai, apribojimai, rezultatai ir kas skatina įmonėse juos diegti. 

Siekiant ištirti Lietuvos pramonės įmones bei nustatyti, kiek jos yra palankios ar nepalankios kokybės vadybos standarto diegimui bei taikymui, sudaryta darbuotojų apklausos anketa.

Renkant tyrimo duomenis 2009 m. sausio 12 – 16 d. buvo atliekama internetinė Lietuvos baldų pramonės įmonių apklausa. Apklausoje dalyvavo dešimt didžiausių Lietuvos baldų pramonės bendrovių, kurias sudarė akcinės bendrovės bei uždarosios akcinės bendrovės (4 lentelė). 

4 lentelė. Bendrovės tipas

	Tipas
	Dažnis
	Procentai

	Akcinė bendrovė
	5
	50

	Uždara akcinė bendrovė
	5
	50


Internetinės anketos nuoroda buvo siunčiama šių įmonių vadovams. Daugiau nei trečdalį anketų užpildė apklaustų bendrovių vadovai, į likusias atsakė vadovų deleguoti asmenys (5 lentelė). Anketą, kuri pateikiama 1 priede, sudaro trijų dalių klausimai: 

Pirmąją klausimyno dalį sudaro bendrieji klausimai apie respondentus – pastarųjų pareigas, atstovaujamos įmonės tipą bei darbuotojų skaičių.

5 lentelė. Respondentų pasiskirstymas pagal pareigas

	Pareigos
	Dažnis
	Procentai

	Bendrovės vadovas
	4
	40

	Bendrovės vadovo pavaduotojas
	1
	10

	Padalinio vadovas
	3
	30

	Specialistas
	2
	20

	Kita
	0
	0

	Neįvardijo
	0
	0

	Iš viso
	10
	100


Antrąją klausimyno dalį sudaro klausimai, kuriais buvo siekiama nustatyti, kokios šiuo metu yra kokybės vadybos standartų diegimo problemos ir rezultatai Lietuvos baldų pramonės įmonėse.  

Trečioji klausimyno dalis susideda iš klausimų apie kokybės vadybos standartų netaikymo priežastis ir bendras kokybės vadybos priemones.

Apklausa buvo siekiama išsiaiškinti standarto diegimo specifiką. Respondentų buvo prašoma atsakyti, kurioje stadijoje yra standarto diegimas, kokios iškilo problemos ir kuris diegimo etapas buvo sudėtingiausias, kokiu mastu ir kiek laiko diegiamas standartas, ir kokie yra pagrindiniai jo diegimo rezultatai. Klausimynu taip pat buvo siekiama surinkti duomenų pagrindines kokybės standartų netaikymo priežastis, jų diegimo paskatas bei planus.

Anketos duomenys analizuoti Microsoft Excel programa. Kiekvienos įmonės duomenys suvesti į lenteles. Bendrajai nuomonių tendencijai išaiškinti pasinaudota aritmetinio vidurkio, modos, medianos ir kt. skaičiavimais. Tačiau statistiniai rodikliai naudingi tik intervalinių kintamųjų analizei. Todėl jie taikyti tik klausimams, kuriais siekiama išaiškinti atskiras kokybės vadybos dimensijas, o jų atsakymai sudaryti pagal intervalinių kintamųjų principą. 
Aritmetinis vidurkis laikomas svariausiu centrinės atsakymų tendencijos matu. Tai visų atsakymų verčių suma, padalyta iš atsakymų skaičiaus. Kaip žinia, duomenų pasiskirstymas retai kada būna simetriškai išsidėstęs aplink vidurkį. Todėl analizę visada pagilina ir modos bei medianos apskaičiavimai. Moda – tai dažniausiai pasitaikantis duomuo. Jos nukrypimas nuo vidurkio žymi didesnį negu vidurkis duomenų tankį. Mediana naudojama, siekiant sumažinti analizės jautrumą kraštutinių nuomonių duomenims. Tai vidurinė vertė, gaunama išsidėsčius visus atsakymus į eilę didėjančia tvarka [25, p. 91]. Kadangi anketos atsakymais nesiekiama patvirtinti hipotezių ir apskaičiuoti jų tikimybių, todėl šie metodai yra patys tinkamiausi.

Siekiant nustatyti galimus ryšius tarp dviejų kintamųjų, atlikta koreliacinė regresinė analizė, kuri plačiai naudojama socialiniams, ekonominiams bei fiziniams procesams tirti. Koreliacinė regresinė analizė leidžia nustatyti, ar egzistuoja ryšys tarp nagrinėjamų veiksmų, išreikštų kiekybiniais rodikliais. Ieškota ryšių tarp vadovų palaikymo, darbuotojų gebėjimų, lėšų trūkumo, darbuotojų palaikymo bei motyvacijos, informacijos apie standarto diegimo procesą su darbo produktyvumu. Apskaičiuoti koreliacijos koeficientai, kurie parodo, kad vieno kintamojo aukštos vertės siejasi su kito kintamojo aukštomis ar žemomis vertėmis ir atvirkščiai. Kadangi tai sociologinio pobūdžio tyrimas, todėl atsižvelgta jau į 80% ir didesnius gautus koeficientus. Pažymėtina, kad koreliacija dar nereiškia priežastinio ryšio. Ji atlieka aprašomąją funkciją. Mano tyrime koreliacija naudinga tuo, kad pagal ją galima daryti spėjimus, numatyti informaciją apie vieną kintamąjį, žinant apie kitą.
3.3. Tyrimo rezultatai

3.3.1. Kokybės vadybos standartų diegimo trukmė bei mastas
Atlikus Lietuvos baldų pramonės įmonių apklausą apie kokybės vadybos standartų diegimo trukmę, apklausos rezultatai parodė, kad daugiausiai įmonių diegia ISO 9000 serijos standartus ilgiau nei dvejus metus.

Remiantis literatūros analize organizacijoje, kurioje dirba šimtas ar keli šimtai darbuotojų, KVS diegimas trunka apie 1 – 2 (kartais – 3 ir daugiau) metus [27, p. 60].  

Apklausoje dalyvavo vidutinės ir didelės Lietuvos baldų pramonės įmonės, todėl diegimo trukmės laikas daugumos įmonių buvo ilgesnis (11 pav.).

11 pav. Kokybės vadybos standartų diegimo trukmė

Įvertinus klausimyno atsakymus apie standartų diegimo mastą nustatyta, kad didžioji dalis apklausoje dalyvavusių įmonių ISO 9000 šeimos standartus diegia visoje įmonėje. Tačiau palyginti nemažai įmonių diegia ISO 9000 šeimos standartus viename ar keliuose struktūriniuose padaliniuose (12 pav.).

12 pav. Standartų diegimo mastas
3.3.2. Kokybės vadybos standartų diegimo problemos

Siekiant išsiaiškinti kokybės vadybos standartų diegimo specifiką, respondentų buvo klausiama, su kokiomis problemomis jie susidūrė diegdami kokybės vadybos standartą. Diegiant kokybės vadybos standartus daugiausiai įmonėms problemų sukėlė labai padidėjęs darbo krūvis. Kitos aktualesnės problemos yra darbuotojų motyvacijos stoka, lėšų trūkumas ir informacijos trūkumas apie standartų diegimo procesą (13 pav.). 

13 pav. Kokybės vadybos standartų diegimo problemos

Taigi nusprendus diegti kokybės vadybą svarbu tam paskirti atsakingus darbuotojus, juos tinkamai motyvuoti arba taikyti kitas priemones: steigti atsakingus padalinius.
Vertinant, kuris standarto diegimo etapas įmonėms buvo sudėtingiausias, nustatyta, kad sudėtingiausias buvo procesų vertinimas. Tai yra esminis standartų diegimo etapas, kurio tinkamam atlikimui labai svarbus informacijos prieinamumas.

3.3.3. Kokybės vadybos standartų diegimo rezultatai
Įvertinus ISO 9000 standartų diegimo rezultatus, apklausos rezultatai parodė, kad kokybės vadybos standartų diegimas turėjo teigiamos įtakos tiek įmonių veiklos išoriniams rezultatams, tiek vidinių procesų gerinimui (14 pav.).  Didžiausią įtaką šių standartų taikymas turėjo įmonių įvaizdžio gerėjimui, taip pat turėjo didelės įtakos produktų kokybei ir veiklos rezultatams. Mažiausią įtaką kokybės vadybos standartų diegimas turėjo lėšų sutaupymui.

14 pav. Kokybės vadybos standartų diegimo rezultatai

Įvertinus standartų taikymo specifiką, galima išskirti tai, kad ISO standartų taikymas labiausiai pagerino veiklos rezultatus, įmonių įvaizdį ir partnerystės ryšius su kitomis organizacijomis. Tai gali paaiškinti ISO standartų populiarumas bei diegimo patirtis, kurie turi įtakos veiklos rezultatams ir ryšiams su suinteresuotomis kitomis organizacijomis.

3.3.4. Kokybės vadybos standartų netaikymo priežastys

Siekiant išsiaiškinti kokybės vadybos standartų netaikymo priežastis, respondentų buvo klausiama, kas neleido įgyvendinti šio standarto iki įdiegiant kokybės vadybos sistemą atitinkančią ISO 9001 standarto reikalavimus. Dažniausiai respondentų minėtos kokybės vadybos standartų netaikymo priežastys yra standartų taikymo patirties trūkumas (15 pav.). Kitos santykinai dažnai minėtos priežastys yra finansinių išteklių, darbuotojų standartų diegimui, ekspertų konsultacijų apie standartus ir informacijos apie kokybės vadybą trūkumas. Tuo tarpu teiginiai „Abejojame tokių standartų nauda“, „Įmonės darbuotojai nepritartų tokiai iniciatyvai“ ir „Įmonės vadovai nepritartų tokiai iniciatyvai“ buvo nurodyti kaip turėję mažiausiai įtakos pasirinkimui netaikyti kokybės vadybos standartų. 

15 pav. Kokybės vadybos standartų netaikymo priežastys

Taigi apklausos rezultatai rodo, kad respondentai yra labiau linkę nurodyti išorines kokybės vadybos standartų netaikymo priežastis.
Šie rezultatai rodo, kad įmonėms trūksta informacijos apie skirtingas kokybės vadybos diegimo alternatyvas, jų taikymo privalumus ir trūkumus. 

3.3.5. Kokybės vadybos tobulinimo paskatos

Įvertinus kokybės vadybos standartų plėtrą, apklausos rezultatai parodė, kad Lietuvos baldų pramonės įmones tobulinti kokybės vadybą labiausiai paskatintų galimybė gauti ES paramą kokybei gerinti. Taip pat įmonėms labai svarbi kitų panašių įmonių sėkmės pavyzdžiai diegiant kokybės vadybos standartus. Svarbu paminėti tai, kad dauguma respondentų neišreiškė labai pozityvios nuomonės šių veiksnių atžvilgiu, t. y. dažniausiai rinkosi atsakymo variantą „paskatintų“ iš galimų trijų atsakymų variantų: „labai paskatintų“, „paskatintų“ ir „sunku pasakyti“. Tačiau iš gautų duomenų galima daryti išvadą, kad įmones skatintų diegti kokybės vadybą aiškesnė valstybės politika standartų diegimo atžvilgiu ir numatytas finansavimas jai įgyvendinti. 

3.3.6. Kokybės gerinimo planai

Respondentų buvo klausiama, kokie yra įmonės pagrindiniai kokybės gerinimo planai 2009 – 2011 metais.

16 pav. Kokybės gerinimo planai 2009 – 2011 metais

Pusė apklaustų įmonių planuoja dalyvauti kokybės vadybos renginiuose, trečdalis numato dalintis kokybės gerinimo patirtimi su kitomis įmonėmis (16 pav.). 20 proc. įmonių numato toliau taikyti kokybės vadybos standartą.
Taigi iš esmės įmonės yra susidomėjusios šia iniciatyva ir norėtų apie ją gauti daugiau informacijos.
3.3.7. Darbo produktyvumo vertinimas diegiant ISO 9000
Bendrajai Lietuvos baldų pramonės įmonių nuomonių tendencijai išaiškinti apie darbo produktyvumą diegiant ISO 9000 serijos standartą  pasinaudota aritmetinio vidurkio, modos, medianos ir kt. skaičiavimais, kurių rezultatai pateikti 6 lentelėje. Šiems rezultatams gauti buvo naudoti R. Valkausko statistinių rodiklių skaičiavimo būdai [35, p. 37–43].
6 lentelė. Darbo produktyvumo vertinimo statistinių rodiklių skaičiavimo rezultatai
	Balai
	Dažnis
	Aritmetinis vidurkis
	Geometrinis vidurkis
	Harmoninis vidurkis
	Moda
	Mediana
	Dispersija
	Vid. kvad. nuokrypis
	Variacijos koeficientas

	1
	0
	3,9
	3,77
	3,61
	4
	4
	0,98
	0,99
	25,50

Vidurkiai.
Aritmetinis vidurkis: 

Pirmiausiai apskaičiavau aritmetinį vidurkį, kurio skaičiavimo būdas bei rezultatas pateiktas 1 formulėje. Čia 

 yra respondentų atsakymų variantai balais. N – visų atsakusiųjų skaičius. Aritmetinis vidurkis, kuris laikomas svariausias centrinės atsakymų tendencijos matas, parodė, kad darbo produktyvumas Lietuvos baldų pramonės įmonių diegiant kokybės vadybos standartą yra didelis.
Toliau apskaičiuotas geometrinis vidurkis paprastuoju būdu, kurio skaičiavimo būdas bei rezultatas pateiktas 2 formulėje. Geometrinis vidurkis yra visuomet mažesnis už aritmetinį vidurkį, tai galime aiškiai matyti 6 lentelėje.
Geometrinis vidurkis: 

Harmoninis vidurkis, kaip ir aritmetinis, priklauso klasikiniams vidurkiams [35, p. 39]. Šio vidurkio skaičiavimo būdas bei rezultatas pateiktas 3 formulėje. Harmoninis vidurkis yra visuomet mažesnis už geometrinį vidurkį. Paprastasis harmoninis vidurkis skaičiuojamas atsakiusiųjų skaičių dalijant iš atvirkštinių respondentų atsakymų variantų balų dydžio bendros sumos.
Harmoninis vidurkis: 

Struktūriniai vidurkiai.
Aritmetinis, geometrinis, bei harmoninis vidurkiai ne pati tinkamiausia charakteristika, todėl analizę pagilinau modos apskaičiavimu. Moda – tai dažniausiai pasitaikantis duomuo [7, p. 35]. Šiuo atveju galime daryti išvadą, kad Lietuvos baldų pramonės įmonių darbo produktyvumas diegiant kokybės vadybos standartą yra didelis.
Moda: 

Šią analizę pagilina ir medianos apskaičiavimas, kadangi ji naudojama, siekiant sumažinti analizės jautrumą kraštutinių nuomonių duomenims. Išdėsčius visų apklaustų Lietuvos baldų pramonės įmonių atsakymus į eilę didėjančia tvarka ir pasirinkus vidurinę vertę gavau medianą, kuri parodė, kad darbo produktyvumas diegiant kokybės vadybos standartus yra didelis. Mediana, kaip ir aritmetinis vidurkis bei moda, charakterizuoja duomenų centrą. Dažniausiai mediana yra tarp aritmetinio vidurkio ir modos, šiuo atveju ji yra lygi modai.
Mediana: 

Sklaidos charakteristikos.
Dispersija – viena iš populiariausių sklaidos charakteristikų. Jos privalumas yra tas, kad atsižvelgiama į visus duomenis ir pateikiamas vidutinis skirtumų nuo vidurkio kvadratas [7, p. 40]. Apskaičiuoju dispersiją paprastuoju būdu, kurios skaičiavimo būdas bei rezultatas pateiktas 6 formulėje. Kadangi dispersijos rezultatai pakelti kvadratu juos sunkiau interpretuoti, todėl pasinaudoju vidutiniu kvadratiniu nuokrypiu.
Dispersija: 

Vidutinis kvadratinis nuokrypis yra dažniausiai taikomas sklaidos matas. Jis gaunamas ištraukus kvadratinę šaknį iš dispersijos [7, p. 41].
Vidutinis kvadratinis nuokrypis: 

Variacijos koeficientas parodo, koks vidutinės nuokrypos nuo vidurkio procentas. Kuo jis mažesnis, tuo tikslesnis pasiskirstymas.

Variacijos koeficientas: 
[image: image26.wmf]%

50

,

25

%

100

=

×

=

x

V

s

(Variacija didelė).         (8)
Apskaičiavus variacijos koeficientą turime didelę darbo produktyvumo, diegiant kokybės vadybos standartą Lietuvos baldų pramonės įmonėse, variaciją.

3.3.8. Darbo produktyvumo priklausomybės tyrimas diegiant ISO 9000

 Atlikus darbo produktyvumo vertinimo analizę baldų pramonės šakoje noriu nustatyti ar yra priklausomybė tarp darbo produktyvumo diegiant kokybės vadybos standartą Lietuvos baldų pramonės įmonėse ir kitų kintamųjų. 
Parenkami du tarpusavyje susiję rodikliai – faktorinis ir rezultatinis. Faktorinis – tas, kuris įtakoja rezultatą (žymisi X), rezultatinis – įtakojamasis rezultatas (žymisi Y) [24, p. 38].

Mano nuomone, darbo produktyvumui gali turėti įtakos vadovų palaikymas (
[image: image27.wmf]1

); darbuotojų gebėjimai (

); lėšų trūkumas (

); darbuotojų palaikymas bei motyvacija (

); informacija apie standarto diegimo procesą (

). Dydis, kurio reikšmės bus prognozuojamos yra darbo produktyvumas (Y). Šio dydžio skaitinės charakteristikos apskaičiuotos, todėl apskaičiuojamos likusios nagrinėjamų veiksnių skaitinės charakteristikos – vidurkiai, modos, medianos, dispersijos, vidutiniai kvadratiniai nuokrypiai ir kt. Jų reikšmės pateiktos lentelėje.
7 lentelė. Skaitinės charakteristikos
	Eil. Nr.
	Y

	Aritmetinis vidurkis
	3,9
	4
	3,5
	2,7
	3,7
	3,4

	Geometrinis vidurkis
	3,77
	3,85
	3,38
	2,38
	3,65
	3,12

	Harmoninis vidurkis
	3,61
	3,68
	3,26
	2,06
	3,59
	2,74

	Moda
	4
	5
	3
	2
	4
	3

	Mediana
	4
	4
	3
	2,5
	4
	3,5

	Dispersija
	0,98
	1,11
	0,94
	1,79
	0,46
	1,60

	Vid. kvad. nuokrypis
	0,99
	1,05
	0,97
	1,34
	0,68
	1,27

	Variacijos koeficientas
	25,50
	26,25
	27,71
	49,54
	18,24
	37,20


Koreliacija – ryšys tarp dviejų ar daugiau atsitiktinių kintamųjų dviejų ar daugiau atsitiktinių dydžių skirstinyje. Koreliacijos koeficientas – dviejų atsitiktinių kintamųjų santykinės tarpusavio priklausomybės matas, lygus santykiui jų kovariacijos ir teigiamos kvadratinės šaknies iš šių kintamųjų dispersijų sandaugos [20, p. 154].
Koreliacinė analizė leidžia nustatyti, ar egzistuoja ryšys tarp nagrinėjamų veiksmų, išreikštų kiekybiniais rodikliais. Koreliacinė regresinė analizė plačiai naudojama socialiniams, ekonominiams bei fiziniams procesams tirti [24, p. 6–7].

8 lentelė. Koreliacijos koeficiento reikšmių skalė (Vikipedija, 2009)
	Koreliacijos koeficiento reikšmių skalė

	Labai stiprus
	Stiprus
	Silpnas
	Silpnas
	Nėra
	Nėra ryšio
	Nėra
	Silpnas
	Silpnas
	Stiprus
	Labai stiprus

	−1
	< −0.9
	> −0.9
	< −0.4
	> −0.4
	0
	< +0.4
	> +0.4
	< +0.9
	> +0.9
	+1


Porinėje koreliacinėje analizėje nagrinėjami du veiksniai, arba statistinio objekto požymiai. Koreliacinės analizės tikslas – nustatyti stochastinio ryšio tarp veiksnių X ir Y egzistavimą [24, p. 14].
Porinės regresinės analizės tikslas – nustatyti stochastinio ryšio tarp dydžių X ir Y formą ir analitinę išraišką. Tai daroma parenkant kreivę, geriausiai aprašančią statistinių taškų visumą, ir įvertinant šios kreivės adekvatumą realiai padėčiai [24, p. 22].
Stochastinė priklausomybė – tai tokia priklausomybė, kai nėra vienareikšmiškos atitikties tarp nepriklausomojo ir priklausomojo kintamojo reikšmių, tačiau galima teigti, jog, kintant nepriklausomam kintamajam x, kinta priklausomojo kintamojo y tikimybinis pasiskirstymas [24, p. 23].
Toliau atlieku koreliacinę regresinę analizę, kurią sudaro:
1 etapas. Porinė koreliacija analizė y su kiekvienu 

. Norint nustatyti, ar egzistuoja stochastinis ryšys tarp pasirinktų veiksnių, pirmiausia reikia atlikti porinę koreliacinę analizę Y su kiekvienu 

2 etapas. Porinė regresinė analizė y su kiekvienu 

 egzistuoja stochastinis ryšys, kiekvienai porai sudaryti tiesinės regresijos lygtį.

Koreliacinė analizė y su 
[image: image57.wmf]1

 (darbo produktyvumas ir vadovų palaikymas). Koreliacinis laukas pateiktas 17 pav. Apklausus Lietuvos baldų pramonės įmones, atsakymų rezultatus penkių balų sistemoje su Microsoft Excel programa atidėjau plokštumoje ir gavau koreliacinį lauką, statistinių taškų visumą. 
Pagal Microsoft Excel programą ieškau ryšio tiesės pavidalu tarp X ir Y. Gaunu regresijos kreivę y = 0,9x + 0,3. Gautos lygties regresijos koeficientas 0,9 rodo, kiek pasikeis darbo produktyvumas, jei pasikeistų vadovų palaikymas. Taip pat gaunu Pirsono (Pearson) tiesinės koreliacijos koeficientą R = 0,910. Kadangi koreliacijos koeficiento reikšmė teigiama, tai reiškia, kad didėjant vadovų palaikymui didėja ir darbo produktyvumas. Pagal koreliacijos koeficiento reikšmių skalę (žr. 8 lentelę) matome, kad ryšys tarp vadovų palaikymo ir darbo produktyvumo rezultatų yra stiprus.

17 pav. Darbo produktyvumo priklausomybė nuo vadovų palaikymo
Taip pat ir iš paveikslo matyti, kad tarp y ir 
[image: image59.wmf]1

, egzistuoja tiesinis teigiamas stiprus ryšys, kadangi kuo didesnis vadovų palaikymas, tuo didesnis ir darbo produktyvumas.

Koreliacinė analizė y su 
[image: image60.wmf]2

 (darbo produktyvumas ir darbuotojų gebėjimai). Koreliacinis laukas pavaizduotas 18 pav.

Apklausus Lietuvos baldų pramonės įmones gautus rezultatus atvaizduoju tiesės pavidalu ir gaunu regresijos kreivę y = 0,882x + 0,811. Gautos lygties regresijos koeficientas 0,882 rodo, kiek pasikeis darbo produktyvumas, jei pasikeistų darbuotojų gebėjimai. Taip pat gaunu tiesinės koreliacijos koeficientą R = 0,743. 

18 pav. Darbo produktyvumo priklausomybė nuo darbuotojų gebėjimų

Koreliacijos koeficiento reikšmė teigiama, tai reiškia, kad didėjant darbuotojų gebėjimams didėja ir darbo produktyvumas, tačiau pagal koeficiento reikšmę darome išvadą, kad ryšys tarp darbuotojų gebėjimo ir darbo produktyvumo rezultatų yra silpnas. Taip pat ir iš 18 paveikslo matyti, kad tarp y ir 

, egzistuoja tiesinis teigiamas, bet pakankamai silpnas ryšys, tačiau aiškiai matyti, kad kuo didesni darbuotojų gebėjimai, tuo didesnis ir darbo produktyvumas.

Koreliacinė analizė y su 
[image: image63.wmf]3

x

 (darbo produktyvumas ir lėšų trūkumas). Koreliacinis laukas pateiktas 19 pav.

19 pav. Darbo produktyvumo priklausomybė nuo lėšų trūkumo

Apklausus Lietuvos baldų pramonės įmones, atsakymų rezultatus atidėjau plokštumoje ir gavau koreliacinį lauką. Pagal Microsoft Excel programą ieškau tiesės pavidalu ryšio tarp X ir Y. Gaunu regresijos lygtį y = -0,701x + 5,795. Gautos regresijos lygties regresijos koeficientas -0,701 rodo, kiek pasikeis darbo produktyvumas, jei pasikeistų vadovų palaikymas. Taip pat gaunu tiesinės koreliacijos koeficientą R = -0,891. Iš 19 pav. matome, kad tarp y ir 

 egzistuoja gana stiprus tiesinis, tačiau neigiamas ryšys, t. y. kuo didesnis lėšų trūkumas, tuo mažesnis darbo produktyvumas.
Koreliacinė analizė y su 

 (darbo produktyvumas ir darbuotojų palaikymas bei motyvacija). Koreliacinis laukas pateiktas 20 pav.

Atsakymų rezultatus atidėjau plokštumoje gavau koreliacinį lauką ir ryšį tiesės pavidalu tarp darbo produktyvumo ir darbuotojų palaikymo. Šio ryšio regresijos kreivė y = 1,146x - 0,341. Gautos regresijos lygties regresijos koeficientas 1,146 rodo, kiek pasikeis darbo produktyvumas, jei pasikeistų darbuotojų palaikymas. Taip pat gaunu tiesinės koreliacijos koeficientą R = 0,605. Kadangi koreliacijos koeficiento reikšmė teigiama, tai reiškia, kad didėjant darbuotojų palaikymui didėja ir darbo produktyvumas, tačiau pagal koreliacijos koeficiento reikšmių skalę (žr. 8 lentelę) matome, kad ryšys tarp vadovų palaikymo ir darbuotojų palaikymo bei motyvacijos yra silpnas. 

20 pav. Darbo produktyvumo priklausomybė nuo darbuotojų palaikymo bei motyvacijos

Koreliacinė analizė y su 
[image: image68.wmf]5

 (darbo produktyvumas ir informacija apie standarto diegimo procesą). Koreliacinis laukas pateiktas 21 pav.

Apklausus Lietuvos baldų pramonės įmones, atsakymų rezultatus atidėjau plokštumoje ir gavau koreliacinį lauką. Pagal Microsoft Excel programą ieškau tiesės pavidalu ryšio tarp X ir Y. Gaunu regresijos lygtį y = 0,722x + 1,444. Gautos lygties regresijos koeficientas 0,722 rodo, kiek pasikeis darbo produktyvumas, jei pasikeistų informacija apie standarto diegimo procesą. Taip pat gaunu tiesinės koreliacijos koeficientą R = 0,843. Iš 21 pav. matome, kad tarp y ir 

 egzistuoja vidutinio stiprumo tiesinis teigiamas ryšys, t. y. kuo daugiau informacijos apie standarto diegimo procesą, tuo didesnis darbo produktyvumas.

21 pav. Darbo produktyvumo priklausomybė nuo informacijos apie standarto diegimo procesą
Trijų koreliacijos koeficientų reikšmės yra pakankamai didelės t. y. visų didesnės už 0,84, o vieno iš jų net virš 0,9, todėl galime daryti išvadą, jog ryšys egzistuoja. Taigi nustačiau, kad tarp darbo produktyvumo ir trijų nepriklausomų veiksnių: vadovų palaikymo, lėšų trūkumo bei informacijos apie standarto diegimo procesą egzistuoja tiesinis ir gana stiprus ryšys. Reiktų paminėti, kad koreliacijos koeficientas tarp darbo produktyvumo ir lėšų trūkumo yra neigiamas, t. y. didėjant lėšų trūkumui, darbo produktyvumas diegiant kokybės vadybos standartą Lietuvos baldų pramonės įmonėse mažėja. Koreliacijos koeficientai tarp darbo produktyvumo ir dviejų nepriklausomų veiksnių – darbuotojų gebėjimų bei darbuotojų palaikymo yra mažesni, todėl negalime teigti, kad statistinis ryšys egzistuoja. Galbūt iš tikrųjų nėra statistinio ryšio tarp šių veiksnių, o galbūt nepakanka duomenų ir tyrimą reikia tęsti toliau. Reikia taip pat įvertinti faktą, kad šias anketas atsakinėjo įmonių vadovai, o jų pasisakymai apie darbuotojų palaikymą bei motyvavimą gali būti pervertinti.
4. KOKYBĖS VADYBOS STANDARTŲ EFEKTYVAUS DIEGIMO MODELIO PROJEKTAVIMAS
4.1. Kokybės vadybos standartų diegimo modelio tikslas ir esmė

Kokybės vadybos standartų diegimo modelio tikslas – padėti Lietuvos baldų pramonės įmonėms sumažinti finansines ir laiko sąnaudas diegiant kokybės vadybos standartą bei su turimais ištekliais norimą rezultatą pasiekti laiku. Taip pat šis modelis supažindina su diegimo proceso elementais ir eiga bei padeda suplanuoti standarto įgyvendinimo procesą.
Atlikus anketinę apklausą paaiškėjo su kokiomis problemomis Lietuvos baldų pramonės įmonės susidūrė diegdamos kokybės vadybos standartą. Diegiant kokybės vadybos standartus daugiausiai įmonėms problemų sukėlė: 

· labai padidėjęs darbo krūvis;

· darbuotojų motyvacijos stoka;

· lėšų trūkumas diegimo procesui;

· informacijos trūkumas apie standartų diegimo procesą.

Kaip jau minėjau, šio modelio pagrindinis tikslas yra sumažinti darbuotojų krūvį bei lėšas paskirstant laiką per visą diegimo laikotarpį. Kadangi vienas iš punktų buvo informacijos trūkumas apie diegimo procesą, todėl šiame modelyje ypatingas dėmesys yra skirtas mokymams, kurie palengvina ne tik diegimo procesą, bet ir leidžia suprasti standarto esmę, kas suteikia darbuotojui motyvaciją.

Lietuvos baldų pramonės įmonės pagrindinėmis ISO 9000 serijos standarto netaikymo priežastimis, iki įsidiegiant standartą, įvardino: 

· standartų taikymo patirties trūkumą;

· finansinių išteklių trūkumą;

· darbuotojų standartų diegimui trūkumą;

· ekspertų konsultacijų apie standartus trūkumą;

· informacijos apie kokybės vadybą trūkumą. 

Taigi Lietuvos baldų pramonės įmonės turi geriau planuoti ISO 9000 įgyvendinimo procesą. Darbe pasiūlytas kokybės vadybos standartų diegimo modelis turi padėti išspręsti kai kurias ISO 9000 serijos standarto diegimo proceso problemas organizacijoje. Pateikto modelio taikymas padėtų lengviau, greičiau bei mažesnėmis sąnaudomis įsidiegti kokybės vadybos sistemą atitinkančią ISO 9001 serijos standartų reikalavimus.

22 pav. Kokybės vadybos standarto efektyvaus diegimo modelis
4.2. Kokybės vadybos standartų diegimo modelio etapai
Kokybės vadybos sistemos sukūrimo ir įdiegimo procesas yra pagrindinis veiksnys kokybės vadybos rezultatyvumui pasiekti. Visi organizacijos darbuotojai – nuo aukščiausio iki žemiausio lygio – turi gerai suprasti kokybės vadybos sistemą, taip pat procedūras, pagal kurias valdomi jų darbo procesai [36, p. 379].

P. Vanago teigimu nėra standartinių kokybės vadybos sistemų kūrimo, įgyvendinimo metodų ir etapų. Išnagrinėjau daugelio autorių, tokių kaip P. Vanagas,  J. Ruževičius, A. Kaziliūnas, A. Jurkauskas, D. Pociūtė, V. Dikavičius, S. Stoškus, J. Mikulis ir kitų kokybės vadybos sistemos diegimo eigą, kuri remiasi kokybės vadybos standarto reikalavimais. Šių autorių diegimo etapai pateikti 2 priede. Išanalizavus Lietuvos baldų pramonės įmonių diegimo specifiką ir problemas pateikiu savo kokybės vadybos standarto diegimo modelį skirtą šioms įmonėms. 
Pasak B. Neverausko, projekto turinio planavimas – tai sudėtingas, daugiaetapis procesas. Jo pagrindiniai žingsniai yra šie: 
· projekto turinio apibrėžimas; 
· projekto turinio detalizavimas.

Siekiant tinkamai ir išsamiai nustatyti projekto turinį sudaroma projekto išskaidymo struktūra. Norint šį procesą atlikti efektyviai, reikia tiksliai suvokti ISO 9000 sertifikato keliamus reikalavimus. Tuo tikslu atliekama ISO 9000 sertifikato analizė [22, p. 57].

Mano kokybės vadybos standarto diegimo Lietuvos baldų pramonės įmonėse procesas skaidomas į mažesnius ir lengviau valdomus elementus. Toks skaidymas atliekamas iki momento, kai detalumo lygis tampa pakankamas tiksliam darbų įvertinimui (laiko, išlaidų atžvilgiu), efektyviam planavimui, projekto įgyvendinimui, darbų kontrolei ir projekto uždarymui. 
Mano kokybės vadybos standarto diegimo modelis susideda iš 45 etapų: 10 pagrindinių (paryškinti) bei 35 pagalbinių diegimo veiksnių (22 pav.). Modelis susideda iš dviejų dalių: 1 dalis – kairėje, o 2 dalis – dešinėje pusėje. Kairėje pusėje yra pateikti kokybės vadybos standarto parengiamieji darbai, o dešinėje pusėje šio standarto diegimo bei sertifikavimo darbai.

Sudarytame modelyje kvadratais žymimi ISO standartų diegimo proceso metu atliekami darbai. Juos jungiančios rodyklės parodo šių darbų tarpusavio priklausomybę.

Kokybės vadybos standartai Lietuvos baldų pramonės įmonėse turi būti diegiami pagal tokią diegimo veiksmų seką:
1. Vadovybės sprendimo priėmimas.
Remiantis daugeliu autorių teigimu, mano modelio diegimo pradžia laikoma, kai vadovybė nusprendžia diegti kokybės vadybos sistemą pagal ISO 9001 standartų reikalavimus. Vadovybė turi inicijuoti ir priimti sprendimą dėl kokybės vadybos sistemos kūrimo ir įgyvendinimo. Kai sprendimas yra priimtas ir jis yra teigiamas, tuomet galime prieiti prie antrojo etapo.
2. Kokybės komandos formavimas.
Aukščiausioji vadovybė formuoja kokybės komandą, todėl pirmiausia paskiria asmenį, kuris bus atsakingas už kokybę bei sklandų diegimo procesą. Paskirtas asmuo formuoja darbo grupę, kuri vėliau turės būti atsakinga už projekto įgyvendinimo planų vykdymą, todėl šį diegimo etapą sudaro du etapai: atsakingo asmens skyrimas bei darbo grupės sudarymas. Pasak P. Vanago kokybės vadybos sistemai įgyvendinti reikės skirti apie 2 – 5 proc. įvairių lygmenų darbuotojų [36, p. 379]. Sukūrus darbo grupę galime pereiti prie trečiojo etapo.
3. Esamos kokybės sistemos įvertinimas.
Šis etapas reikalingas tam, kad galėtume įvertinti esamą sistemą, kurie elementai yra reikalingi ir pritaikyti juos diegiamai sistemai. Tam reikia apibrėžti vartotojų ir kitų suinteresuotųjų šalių poreikius bei lūkesčius. Taip pat kokybės tikslų bei politikos formulavimas, todėl vienas iš pagrindinių šio etapo darbų – procesų aprašymas.
4. Procesų apibrėžimas.
Kuriant ir įgyvendinant kokybės vadybos standartą Lietuvos baldų pramonės įmonėje, labai svarbu įsitikinti, ar visi procesams keliami reikalavimai yra įgyvendinti. Šiai problemai išspręsti etapas suskirstytas į šešis pagalbinius, kurie leidžia pasitikrinti, ar diegiant baldų pramonės įmonėje procesus įvertinti svarbiausi kokybės vadybos standartų reikalavimai. Užbaigus šiuos etapus galime pereiti prie kito etapo – darbo grupių mokymų.
5. Mokymai.
Pirmiausia atliekami dokumentų parengimo mokymai, kadangi bus ką tik užbaigti apibrėžti procesai. Tuo pačiu metu bus atliekami ir kiti mokymai, tačiau po dokumentų parengimo mokymų seka kitas etapas, tai apibrėžtų procesų dokumentų rengimas.
6. Dokumentų rengimas.
Šiame etape pirmiausiai yra rengiamos kokybės sistemos procedūros. Jos yra projektuojamos, tobulinamos ir patvirtinamos. Tuomet pereiname prie darbo instrukcijų rengimo, kurios taip pat projektuojamos, tobulinamos bei patvirtinamos. Toks pat procesas vyksta ir su kokybės duomenų įrašų rengimu. Galiausiai paruošus šiuos dokumentus pereiname prie kokybės knygos, kurią taip pat projektuojame, tobuliname bei patvirtiname. Kai kokybės knyga patvirtinta ir visi mokymai atlikti, tuomet darbo grupei, kuriai buvo atlikti pagrindų mokymai, kokybės mokymai bei ISO reikalavimų mokymai pereina prie įgyvendinimo mokymų. Tik po šių mokymų galime pereiti prie sekančio etapo.
7. Kokybės sistemos diegimas.
Šiame etape įdiegiami dokumentuose aprašyti procesai. Jei atsiranda įvairių netikslumų, tuomet dokumentai keičiami ir tobulinami. Kai jau nekyla jokių klausimų galime pereiti prie sekančio etapo. 
8. Vidaus audito atlikimas.
Darbo grupė, kuriai buvo atlikti vidinio audito mokymai, atlieka vidaus auditą, kadangi tik specialiai tam parengti organizacijos darbuotojai gali atlikti kokybės vidaus auditą. Savianalizės etape įvertinama ar naudojama dokumentuose įforminta kokybės vadybos sistema yra rezultatyti, ar atitinka standarto reikalavimus ir ar padeda siekti užsibrėžtų kokybės tikslų. Taip gaunami audito duomenys. Vadovaujantis audito duomenimis ir išvadomis, pereiname prie sekančio etapo – parengimo audito ataskaitos. Po ataskaitos parengimo ji yra patvirtinama ir paskirstoma, todėl pereiname prie sekančio etapo.
9. Koregavimo veiksmai, sistemos tobulinimas.
Atlikus vidaus audito darbus turi būti atliekami koregavimo ir prevenciniai veiksmai, bei sistemos tobulinimas. Šiam etapui atlikti iš pradžių yra koreguojamos procedūros, po to atliekami pakartotiniai mokymai, vėliau įgyvendinami pakeitimai ir galiausiai patikrinama kokybės knyga. Atlikus visus šiuos pagalbinius etapus galime pereiti prie paskutinio etapo.
10. Išorės audito atlikimas.
Šio etapo metu trečioji šalis atlieka auditą, kurio metu yra įvertinama organizacijos kokybės vadybos sistemos būklė. Šio proceso pirmas etapas – pirminis įvertinimas, kurio metu atliekama dokumentų analizė įmonėje. Jei paaiškėja, kad organizacija nepasirengusi sertifikaciniui auditui, tuomet grįžtama prie koregavimo veiksmų etapo. Jei sėkmingai atliekamas pirminis įvertinimas, tuomet pereiname prie sertifikacinio įvertinimo. Jo metu gauta audito metu informacija patikrinama ar jos patikimumas užtikrintas. Jei ne – tai turi būti atliekami koregavimo veiksmai, jei taip – pereiname prie sertifikavimo. Sertifikavimo metu pateikiama ar organizacija atitinka kokybės vadybos standarto (ISO 9001) reikalavimus. Jei ne – tai turi imtis koregavimo veiksmų, jei taip, tuomet išduodamas ISO 9001 sertifikatas. Paskutiniuoju etapu sertifikuota organizacija yra prižiūrima. Jeigu yra neatitikčių, jos turi būti pašalintos, kitaip gali būti atimtas sertifikatas. 

Lietuvos baldų pramonės įmonėms užbaigus visus šiuos dešimt etapų, kokybės vadybos standartas bus visiškai įgyvendintas, įvertintas ir pripažintas trečiosios šalies, kad jos atitinka kokybės vadybos standarto ISO 9001 reikalavimus.
Kad suprojektuotas kokybės vadybos standartų diegimo modelis Lietuvos baldų pramonės įmonėms būtų efektyviau diegiamas siūlau naudoti linijinį planavimo grafiką, kuris padėtų ISO 9000 standartus įsidiegti mažesnėmis lėšomis bei reikiamu laiku.
Remiantis teorinėje dalyje P. Vanago išnagrinėtu Gantto grafiku galime linijiniu būdu suplanuoti kokybės vadybos standartų modelio diegimo procesą Lietuvos baldų pramonės įmonėms. Pagal kokybės vadybos standartų diegimo modelio pagrindinius etapus sudaromas Gannto grafikas, kurio pagalba nustatome laiko parametrus. Jie leidžia nustatyti daugiausiai dėmesio reikalaujančius darbus, optimaliai paskirstyti turimus išteklius, kad reikalingą rezultatą pasiektume planuojamu momentu, kadangi linijinis grafikas parodo kiekvieno veiksmo pradžią bei pabaigą grafiškai (9 lentelė).
9 lentelė. Kokybės vadybos standartų diegimo modelio nuoseklumas (remiantis P. Vanagu, p. 382)
	Pagrindiniai etapai
	Mėnesiai

	
	1
	2
	3
	4
	5
	6
	7
	8
	9
	10
	11
	12
	13
	14
	15

	Vadovybės sprendimas
	
	
	
	
	
	
	
	
	
	
	
	
	
	
	

	Grupės sudarymas
	
	
	
	
	
	
	
	
	
	
	
	
	
	
	

	Esamos padėties įvertinimas
	
	
	
	
	
	
	
	
	
	
	
	
	
	
	

	Procesų apibrėžimas
	
	
	
	
	
	
	
	
	
	
	
	
	
	
	

	Mokymai
	
	
	
	
	
	
	
	
	
	
	
	
	
	
	

	Dokumentų rengimas
	
	
	
	
	
	
	
	
	
	
	
	
	
	
	

	Kokybės sistemos diegimas
	
	
	
	
	
	
	
	
	
	
	
	
	
	
	

	Vidaus audito atlikimas
	
	
	
	
	
	
	
	
	
	
	
	
	
	
	

	Koregavimo veiksmai
	
	
	
	
	
	
	
	
	
	
	
	
	
	
	

	Išorės audito atlikimas
	
	
	
	
	
	
	
	
	
	
	
	
	
	
	


Efektyviam planavimui reikalinga ir efektyvi kontrolė, todėl stebėti bei kontroliuoti projektą, reikalinga papildoma informacija. 
Remiantis B. Neverausku yra sudaromas gairių planas. Gairių grafikas sudaromas pagal Gantto grafiką (10 lentelė). Nustatant gaires ir sudarant jų grafiką, reikia būti atsargiam ir įvertinti tai, jog sau nustatome papildomus apribojimus.
10 lentelė. Gairių planas (remiantis B. Neverausku, p. 59)
	Planuojama data
	Operacijos
	Kokybės sistema
	Personalas
	Projekto aprašymas

	......
	
	
	
	Priimtas vadovybės sprendimas

	......
	
	
	
	Suformuota kokybės komanda

	......
	
	
[image: image72.wmf]
	
	Įvertinta esama kokybės sistema

	......
	
	
	
	Apibrėžti procesai

	......
	
	
	
	Atlikti mokymai

	......
	
	
	
	Parengti dokumentai

	......
	
	
	
	Įdiegta kokybės vadybos sistema

	......
	
	
	
	Atliktas vidaus auditas

	......
	
	
	
	Nustatyti neatitikimai pašalinti 

	......
	
	
	 SHAPE  \* MERGEFORMAT 



	Atliktas išorės auditas

	......
	
	
	
	Įteiktas ISO 9000 sertifikatas


Sudarydamas gairių grafiką sukūriau pagrindus projekto įgyvendinimo kontrolei. Gairėmis projekte laikau svarbiausius momentus iki kurių turi būti atlikta numatyta dalis diegimo proceso, kad galima būtų veikti toliau. Pasinaudojus savo kokybės vadybos standartų diegimo modeliu, svarbiausių diegimo etapų pabaigos momentus užfiksavau kaip projekto gaires. 
4.3. Kokybės vadybos standartų diegimo modelio rezultatai
Kokybės vadybos standartų diegimo modelis pateikia nuoseklią metodiką, kaip kokybės vadybos standartų reikalavimus atitinkančią sistemą, įdiegti Lietuvos baldų pramonės įmonėse, kokiu eiliškumu reikėtų atlikti diegimo darbus bei kaip užtikrinti šių standartų diegimo sėkmę.

Lietuvos baldų pramonės įmonėms kokybės vadybos standartas bus visiškai įgyvendintas, įvertintas ir pripažintas trečiosios šalies, kad jos atitinka kokybės vadybos standarto ISO 9001 reikalavimus užbaigus šiuos dešimt etapų:

1. Vadovybės sprendimo priėmimas;
2. Kokybės komandos formavimas;
3. Esamos kokybės sistemos įvertinimas;
4. Procesų apibrėžimas;
5. Mokymai;
6. Dokumentų rengimas;
7. Kokybės sistemos diegimas;
8. Vidaus audito atlikimas;
9. Koregavimo veiksmai, sistemos tobulinimas;
10. Išorės audito atlikimas.

Gannto grafikas kokybės vadybos standartų diegimo įgyvendinimo planus padaro lengviau suprantamus, bei nesunkiai išmatuojamus. Tik reikia nustatyti galutinius ir tarpinius tikslus, paskirti atsakingus asmenis, patvirtinti planus ir juos reguliariai peržiūrėti ir patikslinti. Gannto grafiko privalumai yra tokie, kad:

· suteikia papildomos informacijos apie darbų tarpusavio sąveiką;
· leidžia pamatyti, kurie diegimo etapai privalo būti padaryti tuoj pat, o kurie gali būti atidėti;

· parodo diegimo etapų atlikimo tvarką bei apytikslų laiką.
Gairių grafikas parodo svarbiausių kokybės vadybos standartų diegimo etapų pabaigos momentus, kurie Lietuvos baldų pramonės įmonių vadovams būtų šio projekto įgyvendinimo kontrolės pagrindas.

Kokybės vadybos standartų diegimo modelis kartu su Gannto bei gairių grafikais leidžia įgyvendinti kokybės vadybos standartą neišeinant už laiko bei išteklių rėmų. Jie padeda įdiegti kokybės vadybos standartą mažesnėmis lėšomis bei reikiamu laiku. 
Reikia nepamiršti, kad kokybės vadybos standartų efektyvus diegimas Lietuvos pramonės įmonėse neužtikrina darbo efektyvumo ir nepagerina veiklos rezultatų, jei veikla jose nėra nuolat tobulinama.
IŠVADOS IR REKOMENDACIJOS
Išanalizavus teorinius kokybės vadybos standartų diegimo aspektus, išnagrinėjus analitinę jų pusę ir atlikus projektinę dalį būtų galima daryti šias išvadas:

1. Išanalizavus mokslinę literatūrą, pastebėta, jog pateikiama be galo daug termino „kokybė“ apibrėžimų, tačiau jie savo ruožtu akcentuoja skirtingus kokybės, kaip produkto naudingumo matmens, aspektus. Daugelis autorių vadovaujasi Davido Garvino požiūriais į kokybę, kurie plačiai taikomi iki šių dienų. Mano nuomone, kokybė gali būti suvokiama kaip nuolatinis tobulėjimas.
2. Autoriai pateikia keletą kokybės vadybos standartų tikslų, tačiau esminis šių standartų tikslas – padėti visų tipų ir dydžių Lietuvos organizacijoms įgyvendinti ir taikyti rezultatyvias kokybės vadybos sistemas. Mano manymu, šio standarto tikslas yra ne tik įgyvendinti ir taikyti, bet ir palaikyti bei tobulinti įmonės veiklą.
2.1. Kokybės vadybos standartų diegimo esmė yra ta, kad pagerinama vidinė įmonės tvarka, įgyvendinamas efektyvesnis valdymas, darbuotojai aiškiau supranta įmonės tikslus, procesus, jų pareigybės yra griežtai apibrėžtos. Mano nuomone, svarbiausia, kad diegiant kokybės vadybos standartą pagrindinis dėmesys būtų orientuojamas į vartotoją, tuomet vartotojai gali labiau pasitikėti bendrovės produktais ir darbo kokybe.

3. Dauguma autorių pateikia įvairias kokybės vadybos standarto diegimo problemas, tačiau apibendrintai galima pasakyti, kad didžiausios Lietuvos įmonių kliūtys įgyvendinant kokybės vadybos standartus yra: išteklių stoka, menkos specialistų žinios, techninės patirties stygius, nepakankamos išorinės informacijos, kuria remiantis daromi sprendimai. Tačiau labiausiai riboti ištekliai yra vadovybės laikas. Sutinku su autorių nuomone, kad norint sėkmingai įgyvendinti kokybės vadybos standartą vadovybė tam turi skirti pakankamai laiko.
4. Daugelio autorių nuomonės yra vieningos pateikiant kokybės vadybos sistemos diegimo principus, kadangi šie principai yra suformuluoti ISO 9000:2000 serijos standartuose. Diegiant kokybės vadybos standartus reikia remtis aštuoniais kokybės vadybos principais, kurie užtikrina kokybės vadybos supratimą ir jos naudojimą gerinant organizacijos veiklą. Mano nuomone, laikantis šių kokybės vadybos principų vadovavimas organizacijai ir jos veiklai bus sėkmingas, kadangi bus sistemingas, o organizacijos veikla kryptinga.
4.1. Daugumos autorių nuomone, kokybės vadybos sistema bus visiškai įdiegta ir pripažinta atitinkanti ISO 9001 standarto reikalavimus tik užbaigus aštuonis diegimo proceso etapus. Nėra standartinių kūrimo, įgyvendinimo metodų ir etapų. Autoriai pateikia skirtingą diegimo eigą, tačiau diegimo etapai yra panašūs. Mano nuomone, visų šių etapų nuoseklumas yra būtinas, nes nuo to priklauso galutinis rezultatas. Reikia teisingai parinkti diegimo proceso etapus bei eigą, nuosekliai juos vykdyti bei užbaigti, tuomet kokybės vadybos standartas įmonėje bus efektyviai ir rezultatyviai įgyvendintas.
5. Atlikus Lietuvos baldų pramonės įmonių apklausą paaiškėjo, kad diegiant kokybės vadybos standartus daugiausiai įmonėms problemų sukėlė labai padidėjęs darbo krūvis, net 60 %  – labai dažnai susiduria ir 40 % dažnai susiduria su šia problema. Kitos aktualios problemos yra darbuotojų motyvacijos stoka (90 % – dažnai susiduria), lėšų trūkumas (80 % – dažnai susiduria) ir informacijos trūkumas apie standartų diegimo procesą (70 % – dažnai susiduria). Galime daryti išvadas, kad kokybės vadybos standartus pradėjusios diegti Lietuvos baldų pramonės įmonės susiduria su žmogiškųjų ir finansinių išteklių trūkumo problema.
6. Kokybės vadybos standartų diegimo modelis pateikia nuoseklią metodiką, kaip kokybės vadybos standartus įdiegti Lietuvos baldų pramonės įmonėse, kokiu eiliškumu reikėtų atlikti diegimo darbus bei kaip užtikrinti šių standartų diegimo sėkmę.
7. Remiantis teoriniais ir empiriniais tyrimais bei kokybės vadybos standartų diegimo modeliu pateikiu rekomendacijas baldų pramonės įmonėms nagrinėjamoms problemoms spręsti:

7.1. Siekiant skatinti kokybės vadybos diegimą Lietuvos pramonės įmonėse pirmiausiai reikia spręsti papildomų žmogiškųjų išteklių problemą, todėl nusprendus diegti kokybės vadybos standartą, svarbu paskirti už tai atsakingus darbuotojus ir juos tinkamai motyvuoti (pavyzdžiui, už papildomą darbo krūvį mokėti priedus ir (ar) priemokas). Taip pat šią problemą galima spręsti steigiant už kokybės vadybos diegimą ir priežiūrą atsakingus padalinius (ypač didesnėse įmonėse).
7.2. Siekiant išspręsti papildomų finansinių išteklių problemą, diegiant kokybės vadybos standartus, Lietuvos pramonės įmones labai paskatintų galimybė gauti ES paramą kokybei gerinti.
7.3. Kokybės vadybos standartų diegimo modelis išskaido diegimo procesą ir tai leidžia Lietuvos baldų pramonės įmonėms tiksliai apibrėžti ISO 9000 diegimo projektą, išskirti visus atliktinus darbus.
7.4. Gannto grafikas kokybės vadybos standartų diegimo įgyvendinimo planus padaro lengviau suprantamus, bei nesunkiai išmatuojamus. Darbų atlikimo laiko parametrai leidžia nustatyti kritinius šio projekto darbus, kurių atlikimui skiriamas ypatingas dėmesys, kadangi net mažiausias jų atlikimo uždelsimas tiesiogiai paveiktų galutinį projekto terminą, ir darbus, kurių atlikimas gali būti atidėtas ar uždelstas.
7.5. Gairių grafikas parodo svarbiausių kokybės vadybos standartų diegimo etapų pabaigos momentus, kurie Lietuvos baldų pramonės įmonių vadovams būtų šio projekto įgyvendinimo kontrolės pagrindas.
7.6. Kokybės vadybos standartų diegimo modelis kartu su Gannto bei gairių grafikais leidžia įgyvendinti kokybės vadybos standartą neišeinant už laiko bei išteklių rėmų. Jie padeda įdiegti kokybės vadybos standartą mažesnėmis lėšomis bei reikiamu laiku.

1 priedas. DARBUOTOJŲ APKLAUSOS ANKETA
Kokybės vadybos standartų diegimas Lietuvos pramonės įmonėse

APKLAUSOS OBJEKTAS. Siekiant gerinti baldų pramonės įmonių veiklos ir rezultatų kokybę, jų gaminių vartotojų patenkinimą, yra taikomi kokybės vadybos ISO 9000 serijos standartai. 

APKLAUSOS TIKSLAS. Apklausa siekiama įvertinti, kokia šiuo metu yra kokybės vadybos diegimo situacija, rezultatai, paskatos ir apribojimai. 

ANKETOS PILDYMO INSTRUKCIJOS. Anketos pildymas turėtų trukti apie 10 min. Spauskite nuorodą "Pradėti" ir atsakykite į klausimus. Atsakymai pasirenkami pelės pagalba arba reikiamose vietose įvedant informaciją klaviatūra. Apklausa baigiama "Siųsti" paspaudimu paskutiniame anketos lape. Rezultatuose įmonių pavadinimai nebus minimi.

APKLAUSOS DALYVIAI. Anketas pildo baldų pramonės įmonių vadovai arba už kokybės vadybą atsakingi darbuotojai.

1. Jūsų pareigos:
( Įmonės vadovas (-ė)

( Įmonės vadovo pavaduotojas (-a)

( Padalinio vadovas (-ė)

( Specialistas (-ė)

( Kita .................................
2.Jūsų įmonės tipas:

( Individuali (personalinė) įmonė
( Akcinė bendrovė
( Uždaroji akcinė bendrovė
( Valstybinė įmonė
( Kita ..................................

3.Jūsų įmonė yra:

( Labai maža (1-9 darbuotojų) 




( Maža (10-49 darbuotojų) 



( Vidutinė (50-249 darbuotojų) 



( Didelė (daugiau kaip 250 darbuotojų) 

4.Ar Jūsų įmonė šiuo metu taiko/diegia ISO 9000 serijos kokybės vadybos standartus?
( TAIP, taiko/diegia                 

( NE, kol kas netaiko/nediegia 

5.Kurioje stadijoje yra ISO 9000 serijos standartų diegimas/taikymas?

( Ieškome, renkame žinias, mokomės, bet dar planingai nediegiame/netaikome

( Diegiame kokybės vadybos sistemą pagal ISO 9001 (LST EN ISO 9001)

( Kokybės vadybos sistema jau sertifikuota akredituotos sertifikacijos įmonės pagal ISO 9001 (LST EN ISO 9001)

( Diegiame kokybės vadybos sistemą pagal ISO 9004 (LST EN ISO 9004)

6. Kiek laiko Jūsų įmonė diegė ISO 9000 serijos standartus?
( Mažiau nei pusę metų
( Pusę – 1 metus

( 1 – 2 metus

( Daugiau nei 2 metus

( Sunku pasakyti

7.Su kokiomis problemomis susidūrėte diegdami ISO 9000 serijos standartus kokybės vadybos sistemai?
1 – nesusiduriu; 2 – l. retai susiduriu; 3 – retai susiduriu; 4 – dažnai susiduriu 5 – l. dažnai susiduriu
	
	1
	2
	3
	4
	5

	Nepakankamu vadovų palaikymu
	
	
	
	
	

	Nepakankamais darbuotojų gebėjimais
	
	
	
	
	

	Labai padidėjusiu darbo krūviu
	
	
	
	
	

	Lėšų trūkumu
	
	
	
	
	

	Darbuotojų palaikymo / motyvacijos stoka
	
	
	
	
	

	Prekių vartotojų suinteresuotumo stoka
	
	
	
	
	

	Informacijos trūkumu apie įmonės vidinius procesus
	
	
	
	
	

	Informacijos trūkumu apie modelio diegimo procesą
	
	
	
	
	

	Išorės konsultantų stoka arba aukšta kaina
	
	
	
	
	

	Kita .............................................................................
	
	
	
	
	


8.Įvertinkite šiuos faktus balais diegiant ISO 9000 serijos standartus kokybės vadybos sistemai.

1 – l. mažas; 2 – mažas; 3 – vidutinis; 4 – didelis; 5 – l. didelis.
	
	1
	2
	3
	4
	5

	Vadovų palaikymas
	
	
	
	
	

	Darbuotojų gebėjimai
	
	
	
	
	

	Lėšų trūkumas
	
	
	
	
	

	Darbuotojų palaikymas / motyvacija
	
	
	
	
	

	Informacija apie standarto diegimo procesą
	
	
	
	
	


9.Įvertinkite darbo produktyvumą balais diegiant ISO 9000 serijos standartus kokybės vadybos sistemai.
1 – l. mažas; 2 – mažas; 3 – vidutinis; 4 – didelis; 5 – l. didelis.
	1
	2
	3
	4
	5

	
	
	
	
	


10.Kuris ISO 9000 serijos standartų diegimo etapas buvo (yra) sudėtingiausias?

( Apsisprendimas dėl šio standarto taikymo

( Už standarto diegimą atsakingų asmenų parinkimas ir paskyrimas

( Įmonės procesų vertinimas

( Veiklos stiprybių ir tobulinimo sričių nustatymas, tobulinimo rekomendacijų formulavimas

( Apibrėžtų veiklos tobulinimo rekomendacijų įgyvendinimas

( Kita ....................................................
11.Kokiu mastu ISO 9000 serijos standartai įdiegti Jūsų įmonėje?

( Visoje įmonėje

( Viename struktūriniame padalinyje (išskyrus teritorinius)

( Keliuose struktūriniuose padaliniuose (išskyrus teritorinius)

( Visoje įmonėje ir jos teritoriniuose padaliniuose

( Viename teritoriniame padalinyje

( Keliuose teritoriniuose padaliniuose
12.Kokių rezultatų Jūsų įmonei davė ISO 9000 serijos standartų diegimas?

1 – nesutinku; 2 – iš dalies nesutinku; 3 – nei sutinku, nei nesutinku 4 – iš dalies sutinku 5 – sutinku
	
	1
	2
	3
	4
	5

	Pagerino veiklos rezultatus
	
	
	
	
	

	Pagerino produkto kokybę
	
	
	
	
	

	Pagerino įmonės įvaizdį
	
	
	
	
	

	Padidino darbuotojų motyvaciją
	
	
	
	
	

	Padėjo sutaupyti lėšų
	
	
	
	
	

	Pagerino partnerystės ryšius su kitomis organizacijomis
	
	
	
	
	

	Padėjo įgyti naudingų žinių apie Jūsų įmonės veiklą
	
	
	
	
	

	Padidino vartotojų pasitenkinimą produktu
	
	
	
	
	

	Kita ......................................................................................
	
	
	
	
	


13.Kokios yra pagrindinės kokybės vadybos standartų netaikymo priežastys?

1 – nesutinku; 2 – dalinai nesutinku; 3 – nei sutinku, nei nesutinku; 4 – dalinai sutinku; 5 – sutinku.
	
	1
	2
	3
	4
	5

	Nežinome / neapsisprendžiame kurį standartą taikyti 
	
	
	
	
	

	Dabartinės kokybės užtikrinimo priemonės yra pakankamos 
	
	
	
	
	

	Trūksta kitų institucijų paramos tokių standartų diegimui 
	
	
	
	
	

	Trūksta ekspertų konsultacijų apie tokius standartus 
	
	
	
	
	

	Trūksta tokių standartų taikymo patirties 
	
	
	
	
	

	Trūksta finansinių išteklių tokių standartų diegimui 
	
	
	
	
	

	Trūksta darbuotojų tokių standartų diegimui 
	
	
	
	
	

	Trūksta informacijos apie kokybės vadybą 
	
	
	
	
	

	Abejojame tokių standartų nauda 
	
	
	
	
	

	Įmonės vadovai nepritartų tokiai iniciatyvai 
	
	
	
	
	

	Įmonės darbuotojai nepritartų tokiai iniciatyvai 
	
	
	
	
	

	Tokių standartų diegimas nėra apibrėžtas teisės aktuose 
	
	
	
	
	

	Kita ...........................................................................................
	
	
	
	
	


14.Kas Jūsų įmonę labiausiai paskatintų tobulinti kokybės vadybą?

1 – nepaskatintų; 2 – l. mažai paskatintų; 3 – mažai paskatintų; 4 – paskatintų; 5 – l. paskatintų.

	
	1
	2
	3
	4
	5

	Vartotojų reikalavimai gaminiams
	
	
	
	
	

	Gauta ES struktūrinių fondų parama kokybės gerinimui
	
	
	
	
	

	Valstybės parama kokybės gerinimui
	
	
	
	
	

	Politinė parama kokybės gerinimui 
	
	
	
	
	

	Įmonės vadovo dėmesys kokybės klausimams 
	
	
	
	
	

	Kitų, panašių įmonių sėkmės diegiant kokybės vadybą pavyzdžiai
	
	
	
	
	

	Kita .........................................................................................................
	
	
	
	
	


15.Kokie yra Jūsų įmonės pagrindiniai planai kokybės gerinimo srityje 2009-2011 m.?

( Toliau taikyti dabartinį kokybės vadybos standartą
( Diegti ISO 9000 serijos standartus

( Diegti kitą kokybės vadybos modelį/priemones (nurodykite kokį).......................................
( Dalyvauti kokybės vadybos renginiuose

( Siekti kokybės apdovanojimo

( Dalintis kokybės gerinimo patirtimi su kitomis įmonėmis

( Nieko neplanuojame

( Kita ........................................................

2 priedas. KOKYBĖS VADYBOS STANDARTŲ DIEGIMO PROCESAI

3 priedas. KOKYBĖS VADYBOS STANDARTŲ DIEGIMAS LIETUVOS PRAMONĖS ĮMONĖSE

Martynas Milka
magistrantas,
Vilniaus Gedimino technikos universitetas, 
el. p. marciukis@yahoo.com
Anotacija. Straipsnyje nagrinėjami kokybės vadybos standartų diegimo raidos pokyčiai, diegimo principai ir diegimo eiga, kurioje akcentuojamas procesinio požiūrio taikymas, kuris būtinas diegiant kokybės vadybos standartus. Aptariama kokybės vadybos standartų diegimo raida, jų ypatumai ir specifika, bei iškylačios problemos, kurios būdingos diegiant ISO 9001 standarto reikalavimus Lietuvos baldų pramonės įmonėse. Aptariami sudėtingiausi kokybės vadybos standartų diegimo etapai ir pagrindiniai jų diegimo rezultatai Lietuvos baldų pramonės įmonėse. Aptariamos pagrindinės kokybės standartų netaikymo priežastys, jų diegimo paskatos bei planai. 

Reikšminiai žodžiai: kokybės vadybos standartas, diegimas, ISO 9001, kokybės vadybos sistema. 

Įvadas

ISO 9000  – tai kokybės vadybos standartų šeima, kuri yra viena žinomiausia ir labiausiai paplitusi visame pasaulyje. Kokybės vadybos standartai padeda visų tipų ir dydžių organizacijoms įgyvendinti ir taikyti rezultatyvias kokybės vadybos sistemas (KVS) (Kaziliūnas 2007). KVS diegimas organizacijose jau seniai tapo pripažinta būtinybe, kadangi tai viena svarbiausių kokybės užtikrinimo sistemų pasaulyje. ISO 9000:2000 serijos standartai tik pagilino ir sureikšmino šio proceso svarbą, tačiau, kad ir kokia populiari ši sistema būtų, diegiant ją pramonės įmonėse, susiduriama su nemažais sunkumais. Todėl Lietuvos pramonės įmonėms reikalingas suplanuotas šių standartų diegimo procesas. Straipsnyje aptarsiu kokybės vadybos standartų diegimo raidą, jų diegimo ypatumus ir problemines sritis bei galimas grėsmes veiksmingai įdiegti kokybės vadybos standartus Lietuvos pramonės įmonėse.
Kokybės vadybos standartų diegimo raida pasaulyje ir Lietuvoje

Daugelyje pasaulio šalių ISO 9001:2000 sertifikatas yra traktuojamas kaip savaime suprantamas dalykas ir nebesuteikia įmonėms išskirtinumo, tačiau jo populiarumas vis dar auga (Mikulis 2007). 

Tarptautinės standartizacijos organizacijos duomenimis 1 paveiksle pateikta ISO 9001:2000 sertifikatų diegimo pasaulyje raida 2003-2007 metais. Iš paveikslo matyti, kad ISO 9001 sertifikuotų sistemų skaičius nuolat didėjo per visus analizuojamus penkis metus. Pirmaisiais analizuojamais metais (2003 m.) pasaulyje buvo 497919 ISO 9001 sertifikatų, o paskutiniais analizuojamaisiais metais (2007 m.) jau sertifikuota 951486 įmonių. Taigi sertifikatų skaičius pasaulyje per 5 metus padidėjo beveik du kartus. Nors sertifikuotų sistemų skaičius nuolat didėjo, tačiau kiekvienais metais šis prieaugis buvo mažesnis.

1 pav. ISO 9001:2000 sertifikatų raida pasaulyje 2003-2007 metais (The ISO survey 2007)
2 paveiksle apibendrinta sertifikuotų kokybės vadybos sistemų pagal ISO 9001:2000 standartų reikalavimus raida Lietuvoje 2003-2007 m. Kiekvieno stulpelio viršuje nurodytas įdiegtų ISO 9000 sistemų skaičius. Per 2003-2007 metus sertifikuotų sistemų kiekis Lietuvoje išaugo net 2,5 karto. Šio rodiklio pasaulio vidurkis buvo pakankamai mažesnis – apie 1,3 karto.

2 pav. ISO 9001:2000 sertifikatų raida Lietuvoje 2003-2007 metais (The ISO survey 2007)
Statistikos departamento duomenimis pažymėtina, kad 2009 metų pradžioje Lietuvoje yra 801 veikianti baldus gaminanti įmonė. Šias įmones galima suskirstyti pagal dydį, t.y. labai mažas – 410, mažas – 281, vidutines – 86, dideles – 24. 
Lietuvos standartizacijos departamento duomenimis pažymėtina, kad 2009 m. balandžio 1 d. jau 905 Lietuvos įmonės buvo sertifikavusios kokybės vadybos sistemas. Pagal standartizacijos departamento duomenis, iš jų tik apie 13 Lietuvos baldų įmonių yra įsidiegusios kokybės vadybos sistemas atitinkančias LST EN ISO 9001 standarto reikalavimus.

Taigi vertinant pasaulio lygiu, Lietuvoje ISO 9000 sertifikuotų sistemų augimas yra didelis, tačiau palyginti su aukšto ekonominio lygio šalimis, ypač Vakarų Europos, sertifikatų kiekis Lietuvoje dar vis yra gana mažas. 

Išduotų ISO 9001:2000 sertifikatų skaičius auga Lietuvos baldų pramonės įmonėse, tačiau įmonės, turinčios šį sertifikatą, vis dar sudaro nedidelę visų baldų įmonių dalį.
Kokybės vadybos sistemos diegimo principai
Kokybės vadybos principai yra suformuluoti ISO 9000:2000 serijos standartuose, kuriais reikia remtis kuriant kokybės vadybos sistemą. Lietuvos pramonės įmonės funkcionuos sėkmingai diegiant valdymo sistemą, suprojektuotą nuolat gerinti veiklą, atsižvelgiant į visų suinteresuotųjų šalių interesus ir poreikius (Kaziliūnas 2007). Norint pasiekti šių kokybės tikslų, kokybės vadybos standartų diegimas Lietuvos pramonės įmonėse turi remtis aštuoniais kokybės vadybos principais:

1 principas. Orientavimas į klientą. Svarbu suprasti esamus ir būsimus vidaus ir išorės vartotojų poreikius, prisitaikyti prie besikeičiančių vartotojų poreikių ir stengtis juos viršyti.

2 principas. Vadovavimas (angl. leadership) Vadovai turi sukurti ir išlaikyti tokią vidaus aplinką, kurioje žmonės būtų visiškai įtraukti, stengiantis pasiekti užsibrėžtų kokybės tikslų (Ruževičius 2007).

3 principas. Visų lygių darbuotojų įtraukimas. Svarbu įtraukti darbuotojus į įmonės politikos ir strategijos nustatymo, tikslų ir uždavinių formulavimo procesus (Kaziliūnas 2007).

4 principas. Procesinis požiūris. Norimas rezultatas pasiekiamas efektyviau, kai susiję ištekliai ir veikla valdomi kaip bendras procesas. Procesas – tai organizacijos susijusių ar sąveikaujančių veiksmų visuma, kuri gavinius paverčia rezultatais. 

5 principas. Sisteminis požiūris į vadybą. Susijusių procesų sistemos identifikavimas, supratimas ir valdymas padeda pagerinti organizacijos veiklos efektyvumą ir produktyvumą (Ruževičius 2007).

 SHAPE  \* MERGEFORMAT 



3 pav. Procesų jungimo į kokybės sistemą modelis (Kaziliūnas 2007)
6 principas. Nuolatinis gerinimas. Nuolatinis tobulinimas turi būti svarbiausias organizacijos tikslas ir jis turi būti suderintas su organizacijos strateginiais tikslais bei procesų tobulinimo užduotimis visais organizacijos lygiais (4 pav.).

 SHAPE  \* MERGEFORMAT 



4 pav. W. Shewharto-Demingo ciklas (Vanagas 2004)
7 principas. Faktais pagrįstas sprendimų priėmimas. Veiklos, kokybės gerinimo rezultatų matavimas ir analizavimas. Tik apsibrėžus aiškiai suvokiamus konkrečius ir išmatuojamus veiklos tikslus galima įvertinti taikomų priemonių jiems pasiekti veiksmingumą (Ruževičius 2007).

8 principas. Abiems šalims naudingi santykiai. Būtina atrinkti patikimiausius tiekėjus ir plėtoti su jais partnerystės santykius, kurie padidina vertės sukūrimo galimybę.

Kaip matyti iš pateiktų kokybės vadybos principų ir jų įgyvendinimo veiksmų, ISO 9000 serijos standartai padarė didelę pažangą pritaikydami kokybės vadybos sistemose naujus, pažangius kokybės vadybos požiūrius, principus ir metodus (Kaziliūnas 2007).

Kokybės vadybos sistemos diegimas

KVS diegimo procesą galima išskaidyti į pagrindinius aštuonis etapus:

1 – asis etapas. Aukščiausios vadovybės sprendimas įdiegti KVS

Vadovybė turi būti įsitikinusi KVS nauda organizacijai ir visapusiškai remti jos įgyvendinimą ir sertifikavimą, tuo parodydama klientams ir organizacijos darbuotojams savo įsipareigojimus kokybės atžvilgiu.

2 – asis etapas. Projekto valdymo ir darbo grupių sudarymas

Bendram projekto įgyvendinimui, jo planavimui, darbų ir išteklių paskirstymui, projekto eigos priežiūrai ir koordinavimui sudaroma projekto valdymo grupė, į kurios sudėtį turėtų įeiti organizacijos ir pagrindinių padalinių vadovai bei projekto vadovas.

3 – asis etapas. Darbuotojų supažindinimas su ISO 9000 serijos standartais
Visiems įmonės darbuotojams pačioje projekto pradžioje turi būti išaiškinta, kas tai yra ISO 9000 serijos standartai, kaip jie veikia, kokie jų privalumai darbuotojams, klientams, įmonei ir kaip jie bus diegiami.

4 – asis etapas. Esamos sistemos tyrimas (trūkumų analizė)

Šis etapas reikalingas norint į diegiamą sistemą integruoti kaip galima daugiau esamos kokybės valdymo sistemos elementų ir nekurti iš naujo jau esamų ar apskritai nereikalingų sistemos elementų. Vienas iš pagrindinių šio etapo darbų – procesų aprašymas.

5 – asis etapas. Sistemos dokumentų rengimas

Tai vienas iš ilgiausių ir sudėtingiausių ISO 9000 serijos standartų diegimo etapų. Jo metu dokumentais įforminama visa veikla, turinti įtakos teikiamo produkto kokybei.

6 – asis etapas. Sistemos įgyvendinimas

Šiame etape įdiegiami naujai parengtuose dokumentuose aprašyti procesai. Dokumentai keičiami ir tobulinami, kol nekyla jokių klausimų.

7 – asis etapas. Vidaus auditas ir koregavimo veiksmai

Vidaus auditas – tai nešališkas įvertinimas, ar naudojama dokumentuose įforminta KVS yra rezultatyvi, užkertant kelią kokybės nesklandumams, ar ji atitinka standarto reikalavimus ir ar padeda siekti užsibrėžtų kokybės tikslų.

8 – asis etapas. Vadovybinė analizė ir sistemos tobulinimas

Kai dokumentuose įforminta sistema jau veikia kelis (3-6) mėnesius, turėtų būti atliekama visos sistemos vidaus auditas ir vadovybinė analizė.

Tik užbaigus visus šiuos etapus, įmonės KVS bus visiškai įgyvendinta ir ją bus galima pateikti sertifikuoti – įvertinti ir pripažinti trečiajai šaliai, kad ji atitinka ISO 9001 standarto reikalavimus (Pociūtė et al. 2005).

Tyrimo tikslas ir metodika

Tyrimo tikslas – išanalizuoti kokybės vadybos standartų diegimo Lietuvos pramonės įmonėse eigą.

Šiam tikslui pasiekti buvo naudojamas kiekybinis tyrimo metodas – anketinė apklausa paštu, respondentus pasirenkant iš oficialiojo Lietuvos standartizacijos departamento pateikiamo sertifikuotų įmonių sąrašo. Atlikta Lietuvos baldų pramonės įmonių apklausa, kurios rezultatai leidžia nustatyti, kiek Lietuvos baldų pramonėje yra paplitęs kokybės vadybos standartų taikymas, kokie yra jų diegimo sunkumai, apribojimai, rezultatai ir kas skatina įmonėse juos diegti. 

Siekiant ištirti Lietuvos pramonės įmones bei nustatyti, kiek jos yra palankios ar nepalankios kokybės vadybos standarto diegimui bei taikymui, sudaryta darbuotojų apklausos anketa.

Renkant tyrimo duomenis 2009 m. sausio 12-16 d. buvo atliekama internetinė Lietuvos baldų pramonės įmonių apklausa. Apklausoje dalyvavo dešimt didžiausių Lietuvos baldų pramonės bendrovių, kurias sudarė akcinės bendrovės bei uždarosios akcinės bendrovės (1 lentelė). 
1 lentelė. Bendrovės tipas
	Tipas
	Dažnis
	Procentai

	Akcinė bendrovė
	5
	50

	Uždara akcinė bendrovė
	5
	50


Internetinės anketos nuoroda buvo siunčiama šių įmonių vadovams. Daugiau nei trečdalį anketų užpildė apklaustų bendrovių vadovai, į likusias atsakė vadovų deleguoti asmenys (2 lentelė). Anketą sudaro trijų dalių klausimai: 

Pirmąją klausimyno dalį sudaro bendrieji klausimai apie respondentus – pastarųjų pareigas, atstovaujamos įmonės tipą bei darbuotojų skaičių.

2 lentelė. Respondentų pasiskirstymas pagal pareigas
	Pareigos
	Dažnis
	Procentai

	Bendrovės vadovas
	4
	40

	Vadovo pavaduotojas
	1
	10

	Padalinio vadovas
	3
	30

	Specialistas
	2
	20

	Kita
	0
	0

	Neįvardino
	0
	0

	Iš viso
	10
	100


Antrąją klausimyno dalį sudaro klausimai, kuriais buvo siekiama nustatyti, kokios šiuo metu yra kokybės vadybos standartų diegimo problemos ir rezultatai Lietuvos baldų pramonės įmonėse.  
Trečioji klausimyno dalis susideda iš klausimų apie kokybės vadybos standartų netaikymo priežastis ir bendras kokybės vadybos priemones.

Apklausa buvo siekiama išsiaiškinti standarto diegimo specifiką. Respondentų buvo prašoma atsakyti, kurioje stadijoje yra standarto diegimas, kokios iškilo problemos ir kuris diegimo etapas buvo sudėtingiausias, kokiu mastu ir kiek laiko diegiamas standartas, ir kokie yra pagrindiniai jo diegimo rezultatai. Klausimynu taip pat buvo siekiama surinkti duomenų pagrindines kokybės standartų netaikymo priežastis, jų diegimo paskatas bei planus.

Tyrimo rezultatai 

Atlikus Lietuvos baldų pramonės įmonių apklausą apie kokybės vadybos standartų diegimo trukmę apklausos rezultatai parodė, kad daugiausiai įmonių diegia ISO 9000 serijos standartus ilgiau nei du metus.

Remiantis literatūros analize organizacijoje, kurioje dirba šimtas ar keli šimtai darbuotojų, KVS diegimas trunka apie 1 – 2 (kartais – 3 ir daugiau) metus (Pociūtė et al. 2005).  

Apklausoje dalyvavo vidutinės ir didelės Lietuvos baldų pramonės įmonės, todėl diegimo trukmės laikas daugumos įmonių buvo ilgesnis (5 pav.).

[image: image78.png]



5 pav. Kokybės vadybos standartų diegimo trukmė
Įvertinus klausimyno atsakymus apie standartų diegimo mastą nustatyta, kad didžioji dalis apklausoje dalyvavusių įmonių ISO 9000 šeimos standartus diegia visoje įmonėje. Tačiau palyginti nemažai įmonių diegia ISO 9000 šeimos standartus viename ar keliuose struktūriniuose padaliniuose (6 pav.).

6 pav. Kokybės vadybos standartų diegimo mastas 

Siekiant išsiaiškinti kokybės vadybos standartų diegimo specifiką, respondentų buvo klausiama, su kokiomis problemomis jie susidūrė diegdami kokybės vadybos standartą. Diegiant kokybės vadybos standartus daugiausiai įmonėms problemų sukėlė labai padidėjęs darbo krūvis. Kitos aktualesnės problemos yra darbuotojų motyvacijos stoka, lėšų trūkumas ir informacijos trūkumas apie standartų diegimo procesą (7 pav.). Taigi nusprendus diegti kokybės vadybą svarbu tam paskirti atsakingus darbuotojus, juos tinkamai motyvuoti arba taikyti kitas priemones: steigti atsakingus padalinius.

7 pav. Kokybės vadybos standartų diegimo problemos
Vertinant, kuris standarto diegimo etapas įmonėms buvo sudėtingiausias, nustatyta, kad sudėtingiausias buvo procesų vertinimas. Tai yra esminis standartų diegimo etapas, kurio tinkamam atlikimui labai svarbus informacijos prieinamumas.

Įvertinus ISO 9000 standartų diegimo rezultatus, apklausos rezultatai parodė, kad kokybės vadybos standartų diegimas turėjo teigiamos įtakos tiek įmonių veiklos išoriniams rezultatams, tiek vidinių procesų gerinimui (8 pav.).  Didžiausią įtaką šių standartų taikymas turėjo įmonių įvaizdžio gerėjimui, taip pat smarkiai įtakojo produktų kokybę ir veiklos rezultatus. Mažiausią įtaką kokybės vadybos standartų diegimas turėjo lėšų sutaupymui.

8 pav. Kokybės vadybos standartų diegimo rezultatai 
Įvertinus standartų taikymo specifiką, galima išskirti tai, kad ISO standartų taikymas labiausiai pagerino veiklos rezultatus, įmonių įvaizdį ir partnerystės ryšius su kitomis organizacijomis. Tai gali paaiškinti ISO standartų populiarumas bei diegimo patirtis, kurie įtakoja veiklos rezultatus ir ryšius su suinteresuotomis kitomis organizacijomis. 

Siekiant išsiaiškinti kokybės vadybos standartų netaikymo priežastis, respondentų buvo klausiama, kas neleido įgyvendinti šio standarto iki įdiegiant kokybės vadybos sistemą atitinkančią ISO 9001 standarto reikalavimus. Dažniausiai respondentų minėtos kokybės vadybos standartų netaikymo priežastys yra standartų taikymo patirties trūkumas (9 pav.). Kitos santykinai dažnai minėtos priežastys yra finansinių išteklių, darbuotojų standartų diegimui, ekspertų konsultacijų apie standartų ir informacijos apie kokybės vadybą trūkumas. Tuo tarpu teiginiai „Abejojame tokių standartų nauda“, „Įmonės darbuotojai nepritartų tokiai iniciatyvai“ ir „Įmonės vadovai nepritartų tokiai iniciatyvai“ buvo nurodyti kaip turėję mažiausiai įtakos pasirinkimui netaikyti kokybės vadybos standartų. Taigi apklausos rezultatai rodo, kad respondentai yra labiau yra linkę nurodyti išorines kokybės vadybos standartų netaikymo priežastis.

9 pav. Kokybės vadybos standartų netaikymo priežastys 
Šie rezultatai rodo, kad įmonėms trūksta informacijos apie skirtingas kokybės vadybos diegimo alternatyvas, jų taikymo privalumus ir trūkumus. 

Įvertinus kokybės vadybos standartų plėtrą, apklausos rezultatai parodė, kad Lietuvos baldų pramonės įmones tobulinti kokybės vadybą labiausiai paskatintų galimybė gauti ES paramą kokybės gerinimui. Taip pat įmonėms labai svarbi kitų panašių įmonių sėkmės pavyzdžiai diegiant kokybės vadybos standartus. Svarbu paminėti tai, kad dauguma respondentų neišreiškė labai pozityvios nuomonės šių veiksnių atžvilgiu, t.y. dažniausiai rinkosi atsakymo variantą „paskatintų“ iš galimų trijų atsakymų variantų: „labai paskatintų“, „paskatintų“ ir „sunku pasakyti“. Tačiau iš gautų duomenų galima daryti išvadą, kad įmones skatintų diegti kokybės vadybą aiškesnė valstybės politika standartų diegimo atžvilgiu ir numatytas finansavimas jos įgyvendinimui. 

Respondentų buvo klausiama, kokie yra įmonės pagrindiniai kokybės gerinimo planai 2009-2011 metais.

10 pav. Kokybės gerinimo planai 2009-2011 metais
Pusė apklaustų įmonių planuoja dalyvauti kokybės vadybos renginiuose, trečdalis numato dalintis kokybės gerinimo patirtimi su kitomis įmonėmis (10 pav.). 20 proc. įmonių numato toliau taikyti kokybės vadybos standartą. 

Išvados

1. Vertinant pasaulio lygiu, Lietuvoje ISO 9000 sertifikuotų sistemų augimas didesnis 1,3 karto, tačiau Lietuvos baldų įmonės turinčios šį sertifikatą, sudaro tik 1,6 % dalį visų Lietuvos baldus gaminančių įmonių;

2. Kokybės vadybos sistema bus visiškai įdiegta ir pripažinta atitinkanti ISO 9001 standarto reikalavimus tik užbaigus aštuonis diegimo proceso etapus;

3. Diegiant kokybės vadybos sistemą reikia remtis aštuoniais kokybės vadybos principais, kurie užtikrina kokybės vadybos supratimą ir jos naudojimą gerinant organizacijos veiklą;
4. Kokybės vadybos standartus pradėjusios diegti Lietuvos pramonės įmonės susiduria su žmoniškųjų ir finansinių išteklių trūkumo problema;
5. Lietuvos pramonės įmonėms sudėtingiausias yra procesų vertinimo etapas;

6. Lietuvos pramonės įmonės dažniausiai renkasi kokybės vadybos standartą diegti visoje įmonėje 50%, o ne atskiruose jos padaliniuose;

7. Kokybės vadybos standartų diegimas turi teigiamos įtakos tiek išoriniams veiklos rezultatams (labiausiai įtakojo įmonių įvaizdžio gerėjimą 70%), tiek vidiniams procesams (motyvacijos didėjimui 50%, vidinių procesų pažinimui 50%). Mažiausiai įtakos standartų diegimas turi lėšų sutaupymui 20%.

Summary

The article analyses the development, the principles and the process of quality management standards implementation. The article analyses application of the process approach while implementing quality management standards. The article discusses the development, the singularities, the particularity and the problems of quality management standards implementation while implementing ISO 9001 standard requirements in Lithuanian furniture industrial enterprises. The article discusses the comlicated stages and the main results of guality management standards implementation in Lithuanian furniture industrial enterprises. The article discusses the main reasons of not application, the incentive and the plans of  quality management standards implementation.

